6 piristävää leikkiä koirille | Hill's Pet\n6 piristävää leikkiä koirille\nOletko huolissasi koirasi tylsistymisestä? Koirat ovat sosiaalisia ja energisiä kavereita, jotka rakastavat leikkimistä. Koira pitkästyy, jos sillä on liian vähän tekemistä. Pitkästynyt koira taas on onneton. Koiranomistajan tärkeimpiin tehtäviin kuuluu koiran aktivoiminen ja koiran kanssa leikkiminen on parhaita tapoja aktivoida koiraa sekä lisätä sen elämäniloa.\nVirikkeellisen ympäristön luominen\nEläintarhoissa tiedostetaan, että eläimet tarvitsevat virikkeitä, jotka tyydyttävät niiden fyysisiä ja psykologisia tarpeita. Eläintarhat pyrkivät tähän rakentamalla eläimille lajityypillisen ja virikkeellisen ympäristön. Samoin myös koirat tarvitsevat virikkeitä kotonansa.\nThe Smithsonian Conservation Biology Institute mukaan: "Virikkeistämiseen kuuluu lajityypillisen ja virikkeellisen ympäristön rakentaminen, joka koostuu erilaisista objekteista, äänistä ja hajuista. Virikkeellisen ympäristön rakentaminen eläintarhoissa on yhtä tärkeää eläinten hyvinvoinnille kuin ravinto ja eläinlääketiede, minkä vuoksi virikkeistäminen on merkittävä osa päivittäistä eläintenhoitoa eläintarhassa.\nKehitätkö koirallesi uusia virikkeitä? Leikittekö erilaisia leikkejä? Aktiivisetkin koirat voivat ikävystyä, jos päivät ovat liian rutiininomaisia. Tässä artikkelissa on listattu viisi merkkiä, joista tunnistaa ikävystyneen koiran sekä erilaisia leikkejä piristämään koiraa.\nIkävystyneen koiran merkit sekä virikettä ja viihdettä tarjoavat leikit\nJos koirasi haukkuu normaalia enemmän, koirasi on luultavasti ikävystynyt. Koira voi haukkumalla hakea omistajan huomiota, vaikka koira ei varsinaisesti haukkuisi omistajalle. Haukkuminen voi olla koiralle tapa osoittaa mieltänsä.\nKouluttaminen on loistava tapa leikkiä koiran kanssa. Voit ehkä virheellisesti ajatella, ettei koirasi pidä koulutuksesta, mutta se ei ole totta. Koirat nauttivat tekemisestä ja työskentelystä. Anna koirallesi pieniä tehtäviä. Pallon noutaminen on helppo ja hyödyllinen harjoitus. Opeta ensin koirasi pysymään paikallaan. Kun koira osaa tämän, käske koiraasi pysymään paikallaan ja heitä pallo. Koiran pitää odottaa lupaasi hakea pallo. Kun koira on odottanut kiltisti, anna lupa hakea pallo (lupa voi olla "saa ottaa" tai "hae"). Kun koira on hakenut pallon, käske koiraa tuomaan pallon sinulle. Muista kehua! Harjoittele uudestaan ja uudestaan, kunnes koirasi väsyy.\nIkävystyneet koirat tekevät helposti tuhoja. Jos aikaisemmin hyväkäytöksinen koira alkaa pureskelemaan sohvia tai kenkiä (tai mitä tahansa muuta), on aika tehdä jotain estääkseen huonon käytöksen, jotta siitä ei tule pysyvä ongelma.\nMonet koirat rakastavat vetoleikkejä. Käytä vetoleikkeihin ainoastaan niitä leluja, joita koirasi saa muutenkin luvallisesti pureskella. Pidä lisäksi koirasi saatavilla leluja, joihin se voi purkaa tuhoamis- ja puremisvimmaansa.\nLisäksi voit käyttää ruokaa leikeissä, kunhan pidät huolen, ettet ruoki liikaa lemmikkiäsi. On monia tapoja käyttää ruokaa leikeissä. Voit ostaa aktivointipelejä, jolloin koira joutuu tekemään töitä ruoan eteen. Voit myös piilottaa nappuloita, jolloin koira joutuu käyttämään kirsuansa.\nOnko koirasi alkanut jahtaamaan häntäänsä? Juokseeko koirasi kotona ympyrää? Tämän kaltainen käytös on merkki patoutuneesta energiasta.\nPaljon energiaa omaavan koiran kohdalla paras tapa purkaa energiaa on liikunta. Pitkät kävelyt ja juokseminen ovat toimivia keinoja, mutta voit kokeilla myös Frisbee®n tai pallon heittämistä. Mikä tahansa tekeminen ja leikkiminen, jonka ansiosta koira liikkuu, on hyvä tapa purkaa koiran ylimääräistä energiaa.\nPikkulasten tapaan koirat vinkuvat halutessaan enemmän huomiota. Koiran vinkuminen saattaa ärsyttää. Vinkuminen on kuitenkin koiran keino viestiä sinulle, joten pysähdy miettimään syitä vinkumiselle. Vinkuminen on usein merkki tylsistymisestä ja huomion tarpeesta. Voit siis ehkäistä vinkumista aktivoimalla koiraa ja leikkimällä sen kanssa.\nVinkuvan koiran hyvä puoli: mikä tahansa leikki on tällöin hyvää viihdettä! Voit leikkiä koirasi kanssa piilosta. Voit halutessasi pyytää lapsia leikkiin mukaan. Yksi henkilö menee piiloon ja rohkaise koiraa etsimään hänet.\nTiedät olevasi suosittu, kun koira seuraa sinua jatkuvasti. Koirat haluavat olla omistajiensa rinnalla. Koirat ovat laumaeläimiä ja sinä olet laumanjohtaja. Jos haluat koirasi lopettavan seuraamisesi, keksi sille jotain muuta tekemistä.\nKoiralle, joka on jatkuvasti kannoillasi, kannattaa kokeilla Kapteeni käskee -leikkiä. Vie koira toiselle puolelle huonetta tai pihaa ja käske koiraa pysymään paikallaan. Mene huoneen tai pihan toiselle puolelle ja anna koirallesi komentoja. Helppoa komentoja ovat esimerkiksi "istu" tai "maahan". Voit vaikeuttaa tehtävää sanomalla "tule" ja sitten "seis", koirasi pysäyttämiseksi. Muiden leikkien tapaan koira tulee palkita kehumalla, kun se tottelee annettuja komentoja. Jos koirasi ei tottele komentoja, vie koira takaisin lähtökohtaan.\nJotkin yllä kuvatuista käyttäytymisistä voivat olla myös merkkejä terveysongelmista. Jos koirasi käyttäytymisen muuttuminen huolestuttaa, ota yhteyttä eläinlääkäriisi mahdollisten terveysongelmien poissulkemiseksi.\nJos sinulla ei ole aikaa leikkiä koirasi kanssa, varmista, että koirallasi on saatavilla monia erilaisia leluja. Uusien lelujen hankkiminen ei ole aina tarpeen, vaan voit kokeilla myös piilottaa ja vaihdella leluja. Tällöin vanha lelu voi tuntua taas uudelta, kun sillä ei ole päässyt vähään aikaan leikkimään.\nHelpoin tapa välttää koiran ikävystyminen on aktiviteettien keksiminen. Säännölliset ulkoilut ja leikit pitävät koirasi onnellisena, ja ne tuovat iloa myös itse omistajan elämään.\nErin Ollila on innokas lemmikkiharrastaja, joka uskoo sanojen voimaan ja tiedon jakamiseen, mikä voi johtaa muutokseen. Hänen kirjoituksiaan on luettavissa internetissä ja lehdissä. Voit seurata häntä Twitterissä @ReinventingErin tai lukea lisätietoa osoitteessa http://erinollila.com.


Uudenlaista rakentamista kasvavassa Helsingissä: Asuntoreformi-kisan tulokset julki Oodissa 18.4. - Oodi\nUudenlaista rakentamista kasvavassa Helsingissä: Asuntoreformi-kisan tulokset julki Oodissa 18.4.\narkkitehtuuri, rakentaminen, tapahtuma\nAsuntoreformi Helsinki – asuminen 2020 -kilpailun tulosten julkistamis- ja palkintojenjakotilaisuus järjestetään keskustakirjasto Oodissa kiirastorstaina 18. päivä huhtikuuta kello 13–16. Tilaisuus on kaikille avoin ja sisältää kakkukahvitarjoilun (250 ensimmäiselle).\nUusia ideoita asumiseen kohteina Jätkäsaari, Merirastila ja Pohjois-Pasila\nAsuntoreformi Helsinki – asuminen 2020 -kilpailu oli avoin arkkitehtuuri- ja ideakilpailu, jossa pyritään uudistamaan asuntosuunnittelussa vallitsevia käytäntöjä sekä lisäämään asuntotuotannon monipuolisuutta ja asumisvaihtoehtoja asukkaille.\nKilpailussa keskityttiin Helsingin asumisen haasteisiin: jatkuva kasvu ja asuntojen kysyntä luovat paineet tehostetulle asuntorakentamiselle. Myös yhteiskunnalliset muutokset, erilaiset elämäntyylit ja perhemuodot sekä uudet rakentamisen tekniikat vaikuttavat tulevaisuuden asumisen ratkaisuihin.\nKilpailijat suunnittelivat oman ehdotuksensa kolmeen vaihtoehtoiseen paikkaan, jotka sijaitsevat Jätkäsaaressa, Meri-Rastilassa ja Pohjois-Pasilassa. Lisäksi oma kategoriansa oli uusille asumisen ideoille. Kilpailuehdotuksia jätettiin noin 80 kappaletta, jotka jakaantuivat melko tasaisesti kaikille alueille.\nKilpailun järjestää Helsingin kaupunki.\nTilaisuus järjestetään kello 13-16 keskustakirjasto Oodin Maijansalissa.\n– Tilaisuuden avaus ja kilpailutehtävän sekä sen tavoitteiden esittely, palkintolautakunnan puheenjohtaja, kaupunkiympäristön apulaispormestari Anni Sinnemäki\n– Kommenttipuheenvuoro, Kasper Strömman\n– Kilpailuehdotusten esittely, SAFA-tuomarit Pia Ilonen ja Teemu Hirvilammi\n– Palkittujen ehdotusten julkistus, kunniakirjojen jako ja kukittaminen, kaupunkiympäristön toimialajohtaja Mikko Aho\n– Kahvitarjoilu ja kilpailun näyttelyyn tutustuminen Oodin aulassa\nTilaisuuden juontaa arkkitehti Eero Lundén.\n18.4.–12.5. Brygga – kaupunkiympäristön osallisuustila, Keskustakirjasto Oodi, 1+ kerros\nKilpailun verkkosivut: www.asuntoreformi2020.fi\nKuva: JKMM Oy, havainnekuva uudesta Pohjois-Pasilasta


NOPEAA JA AJANKOHTAISTA TUOTEKEHITYSTÄ -Suomalaiset kertakäyttöiset RATIA-designmaskit markkinoille! – Design Foundation\nPosted on 3 joulukuun, 2020 by Heli Pöyry\tTagged CE-merkintä, kasvomaski, Kotimainen, Levi, Lumi Medical, muotoilu, RATIA, suojavaruste, tuotekehitys, Varkaus\nLUMI MEDICAL Varkaudessa valmistaa korkealaatuisia CE-merkittyjä suu-nenäsuojaimia ja kasvomaskeja sekä terveydenhuollon että eri kuluttajaryhmien käyttöön. Suomen Muotoilusäätiö kävi tutustumassa tuotekehitysprojekteihin ja keskustelemassa muotoilusta kehitysjohtaja Jukka Kuosmasen, markkinointipäällikkö Jenny Markkulan ja myyntipäällikkö Teemu Sutisen kanssa.\nJenny ja Teemu esittelivät maskien tuotantotiloja. Uusien designmaskien valmistus toi värikkyyttä tekemiseen perinteisten ”sairaalamallien” rinnalle. Lanseerattavien maskien graafisen kuviomaailman on suunnitellut Muotoilutoimisto RATIA.\nALUKSI VALMISTUS LÄHTI SUURESTA KYSYNNÄSTÄ KIINAAN\nEmoyhtiö Lumi Dental toimii Suomessa, Hongkongissa ja Virossa.\nPandemian alussa emoyhtiön kautta tuli suuri kysyntä toimittaa Suomesta kaikki mahdolliset maskit Kiinaan, koska siellä kysyntä räjähti ja saatavuus oli heikko. Parin kuukauden jälkeen tilanne kääntyi toisin päin ja Suomeen tarvittiin kaikki mahdolliset maskit Kiinasta. Tilanteen edetessä Lumi Medical teki nopeita liiketoiminnan muutoksia ja päätti kesällä oman tuotantolinjan rakentamisesta Varkauteen kotimaisen huoltovarmuuden parantamiseksi.\nYHTEISTYÖ MUOTOILUTOIMISTO RATIAN KANSSA\nMiksi maskin pitää näyttää tylsältä? -Niinpä. Ei tarvitse. Turvallisuus voi olla myös tyylikästä. -toteaa Teemu. Lumi Medicalin ja Muotoilutoimisto RATIAn tiet kohtasivat ja yritykset aloittivat yhteistyön alkusyksystä 2020. Maskitiimi valitsi harkiten RATIAn laajasta kuosivalikoimasta neljän kuosin malliston, jotka sopivat erilaisiin pukeutumistyyleihin ja tilanteisiin. Yksityiskohdat saatiin hiottua valmiiksi nopeasti ja tuotantoprosessi käynnistyi välittömästi. Tärkeänä kumppanina maskituotannon kehityksessä on ollut Savon ammattiopisto SAKKY, joka koulutti pikavauhdilla tuotantolinjan tiimin valmistuksen vaiheisiin.\nTunnistaisitko näitä turvallisiksi kertakäyttömaskeiksi? Juuri lanseerattu mallisto on myynnissä mm. Lumi medicalin verkkokaupassa ja valituissa vähittäiskaupoissa.\nJukka tiiminsä kanssa on tehnyt valtavan tuotekehitystyön sen eteen, että virallisten suojausominaisuuksien lisäksi maski on myös erittäin miellyttävä käyttää. Eikös punainen piristä ja tuo kivasti joulumieltä näin pikkujouluaikaan?\nONKO MASKI UUSI AJAN NORMI PUKEUTUMISESSA?\nTiimi pohtii maskin mahdollisesti jäävän arkeemme jatkuvaksi ja kehittyväksi suojavarusteeksi. Ennakkopalaute mallistosta on ollut mahtavaa. Tiimi ensilanseerasi malliston LEVIllä pujottelun maailmancupissa kaksi viikkoa sitten. Teemu kuvasi yleisön reaktiota iloisesti yllättyneeksi, kun värikkäät maskit ilostuttivat kaikkia tapahtumaan osallistuneita.\nLumi Medical toimi WORLD CUP LEVIn terveysturvallisuuskumppanina ja jakoi maskit kaikille alppiurheiluviikonloppuun osallistuville.\nTUOTEKEHITYKSEN KOLMEN KÄRKI: KOTIMAINEN, MUOTOILTU JA TURVALLINEN\nJukka kertoo tuotekehityksen monimutkaisista teknisistä vaiheista. Laadukkaimpien materiaalien valinta ja testaus on suurin työvaihe. Suu-nenäsuojaimissa CE-merkinnän saavuttaminen vaati satojen sivujen prosessiraportin. Sairaalatason maskeissa on todella tarkat ja vaativat kriteerit. Jukan mukaan maskibusiness on ”villi länsi”, jossa kuluttajan on todella vaikea tehdä oikeasti turvallisia valintoja. Lumi Medicalin maskeja voi käyttää hyvällä omatunnolla, ja mikä parasta, suomalaista työtä edistäen.\nLumi Medicalin tuotteiden tuotantokapasiteetti on tällä hetkellä 2 milj. kpl/kk. Tiimillä on paljon suunnitelmia tuotannon jatkuvuutta ajatellen ja he ovat ylpeitä ykkösluokkaisesta laadusta. Eikä suotta.\nYksilöllisten puuikkunoiden kysyntä kasvussa -Case Sydänpuu


"Me pystymme parempaan" - The Killers ottaa kantaa uudella singlellään ja Spike Leen ohjaamalla videolla - Soundi.fi\nSoundi » Uutiset » ”Me pystymme parempaan” – The Killers ottaa kantaa uudella singlellään ja Spike Leen ohjaamalla videolla\n”Me pystymme parempaan” – The Killers ottaa kantaa uudella singlellään ja Spike Leen ohjaamalla videolla\nÄäntä | Kuvaa Vesa Siltanen 15.1.2019\nDramaattinen video on kuvattu Yhdysvaltojen ja Meksikon rajalla.\nThe Killers on julkaissut ihka uuden singlen Land Of The Free, joka ottaa kantaa presidentti Donald Trumpin hallintoon ja Yhdysvaltojen nykyiseen ilmapiiriin. Singlen kylkeen on tehty myös Yhdysvaltojen ja Meksikon rajalla kuvattu dramaattinen video, jonka on ohjannut Spike Lee (Do The Right Thing, Malcolm X, BlacKkKlansman).\n”14. joulukuuta 2012 heräsin, avasin puhelimeni ja kuten moni muu, näin kommentit, joissa pyydettiin rukoilemaan Sandy Hookin puolesta [Sandy Hookin alakoulussa tapahtuneessa kouluammuskelussa sai tuolloin surmansa 28 ihmistä, joista 20 lapsia, toim.huom.]. Uutinen oli musertava, sydäntä särkevä. Mutta valitettavasti ei niin pysäyttävä kuin sen olisi pitänyt olla”, nokkamies Brandon Flowers avaa kappaleen taustoja.\n”Jos on jokin yksittäinen hetki, josta Land Of The Free alkoi syntyä, se oli tuo hetki. Tulevina kuukausina ja vuosina Amerikassa koettiin joukkoampumisia toistensa perään ja liian monta esimerkkiä rotuun liittyvistä epäoikeudenmukaisuuksista, ettei asiaa voinut sivuuttaa.” — ”En voinut muuta kuin istua alas ja kirjoittaa tunteistani laulun.”\n”On epäkunnioittavaa arvojamme, esi-isiämme ja perintöämme kohtaan, että torjumme kyynelkaasulla veljiämme ja siskojamme, jotka tarvitsevat turvapaikkaa. Näin oman perheeni noiden ihmisten kasvoissa, sillä siitä ei ole kovinkaan kauaa, kun isoäitini ja hänen perheensä pakenivat Neuvostoliiton sortoa Liettuasta. He tekivät valinnan ja jättivät kotinsa tullakseen Amerikkaan raatamaan vaarallisissa hiilikaivoksissa sen sijaan, että olisivat jääneet tyranniaan.”\n”Rakastan maatani ja tiedän, että nämä ovat vaikeita asioita. Mutta seisoitpa sitten vasemmalla, oikealla tai siinä välissä, sinun täytyy uskoa, että me pystymme parempaan.”\nPosted by The Killers on Monday, January 14, 2019\n11.12.2017 The Killers -nokkamies kuittaili keikallaan kuvaajaa potkineelle QOTSA-pomo Josh Hommelle samoilla festivaaleilla esiintyessään – ”En aio potkaista sinua naamaan”\n2.7.2017 The Killers soitti ensi kertaa suomalaisfestivaaleilla – näin Provinssin pääesiintyjä otti tilan haltuun Seinäjoella


Aadan hevoselämää: huhtikuuta 2016\nLähettänyt aada klo 13.36.00 32 kommenttia\n#726: Sata ja yksi vastausta\nNyt olisi vuorossa sekalaisten ja lyhyempien kysymysten vastausosio. Näitä tuli jälleen kerran runsaasti, minkä vuoksi olen yrittänyt vastata lyhyesti niihin kysymyksiin, joihin se vain mitenkään on mahdollista. Kiitos kuitenkin ihan jokaiselle kysymyksiä lähettäneelle lukijalle, näihin oli ilo kirjoittaa vastauksia.\nJos kysymyksesi ei ole vielä saanut vastausta blogini puolella, ei hätää. Joihinkin laajempia vastauksia vaativiin mieltänne askarruttaneisiin asioihin kirjoittelen myöhemmin keväällä omia mietteitäni, joten pysykää kuulolla :)\nK: Ihailetko ketään muuta ratsastajaa? En tarkoita tällä esim. idoleita, vaan ihan arkipäivässä. Jos ihailet, niin mikä on siihen syynä.\nV: Ihailen sellaisia ratsastajia, jotka jaksavat puurtaa pikkutarkasti omien ja hevostensa virheiden korjaamiseksi. Ihmisiä, joilla on selkeät tavoitteet ratsastuksen ja hevosten käsittelyn kanssa jokaiselle hetkelle, jonka he hevosten kanssa viettävät. Haluaisin oppia määrätietoisemmaksi ja ennen kaikkea suunnitelmallisemmaksi ratsastajaksi, jolla olisi selkeä idea jokaiselle suoritettavalle asialle.\nJos saan sanoa jonkun ratsastajan, jonka ratsastustyyliä ihannoin, on vastaukseni ehdottomasti Marcus Ehning. Ei varmaankaan tarvitse edes kertoa, miksi näin!\nK: Oletko miettinyt vaihtavasi esteet kouluratsastukseen? Eli niin, että kouluratsastus olisi esteiden sijaan päätavoitteesi ja kilpailisit siinä lajissa?\nV: En ole miettinyt tällaista tosissani, sillä tällä hetkellä mulla ei olisi hevosta kouluratsastuksessa kilpailemista ajatellen. Kouluratsastus on kuitenkin todella lähellä sydäntäni ja voisin kuvitella itseni myös kouluratsastajana tulevaisuudessa jonkin toisen hevosen kanssa. Aika näyttää, mihin tulen päätymään! Harrastelijamaista kilpailemista korkeammalle tulen tuskin koskaan pääsemään, joten samapa tuo, minkä lajin parissa vapaa-aikaansa viettää.\nK. Parhaimmat ominaisuutesi ratsastajana: muiden sanomat ja oma mielipiteesi.\nV: Mulle on sanottu useina vuosina positiivista palautetta katseestani esteillä - siirrän katseeni hyvissä ajoin seuraavalle esteelle. Kehuja on tullut aikoinaan myös "yleisestä ratsastustaidosta" eli ei niinkään yksittäisistä asioista, vaan siitä, että olen osannut ratsastaa erilaisilla hevosilla. Yksi suurimmista asioista, joita kuulen yhä edelleen, on asenteeni kehuminen: olen aina yrittänyt olla liikkeellä nöyrällä mielellä tiedostaen oman kokemattomuuteni, ottanut vastaan jokaisen mahdollisuuden ratsastaa erilaisilla hevosilla ja nähnyt vaivaa asioiden onnistumisen eteen. Ehkä se piirre on sellainen, johon voin itsekin yhtyä. Toivon säilyttäväni samanlaisen asenteen vastaisuudessakin :)\nTämä postaus sisältää sekalaisen joukon kuvia vuosien varsilta!\nHienosti lähestytään estettä, joka näyttää aika isolta tästä katsottuna :D\nK: Haluaisitko kokeilla Kootussa Ravissa -blogin hevosta Herttaa? (Olisi muuten ihan super jos olisi teidän välillä joku hevosenvaihto)\nV: Miksikäs ei, tosin Noora tuskin päästäisi mua keikkumaan Hertan selkään! Mä olen kutsunut jo kauan sitten Nooran ratsastamaan Champilla, mutta ei olla vielä saatu tätä toteutettua.\nK: Kuinka usein ratsastat ilman satulaa? Milloin olet viimeksi ratsastanut Champilla ilman satulaa?\nV: Ratsastan ilman satulaa todella harvoin, koska se ei ole mielestäni samalla tavoin tehokasta kuin satulan kanssa ja menee näin ollen sellaisena hömpöttelyliikuntana. En sano, etteikö ilman satulaa ratsastaminen voisi olla yhtä tehokasta kuin satulan kanssa, mutta omalla kohdallani se ei ole näin. Voisin sanoa meneväni ilman satulaa keskimäärin pari kertaa vuodessa, jos valokuvaustilanteita ei lasketa mukaan. Viimeksi ratsastin sillä tavoin parisen viikkoa sitten, jolloin hölkkäsin pitkin ohjin ravissa ja laukassa ennen juoksuttamista. Hyppäsinpä siinä sivussa jonkun esteenkin! Sitä edeltävästä kerrasta onkin aikaa, sillä ajanjakso taisi olla joulukuu.\nK: Montako ruusuketta sinulla on tarkalleen?\nV: Tätä varten mun piti tyhjentää ruusukelaatikkoni ja tehdä pieni laskelma. Tallella olevia ruusukkeita on 77 kappaletta, mutta osa ratsastuskouluaikojeni vihreävalkoisista "clear-round"-ruusukkeista on jatkanut matkaansa ruusukkeiden taivaaseen. Tallella olevista ruusukkeista ensimmäisen sijan ruusukkeita on 15 kappaletta (joista Champin kanssa neljä), toisen sijan ruusukkeita myöskin 15 kappaletta (joista Champin kanssa kolme), kolmannen sijan ruusukkeita 9 kappaletta (joista Champin kanssa kolme), neljännen sijan ruusukkeita kuusi kappaletta (joista Champin kanssa neljä), viidennen sijan ruusukkeita yksi (sekin Champin kanssa saatu) ja kuudennen tai sitä seuranneiden sijojen ruusukkeita 12 kappaletta (joista Champin kanssa yhdeksän). Clear-round eli puhtaasta radasta saatuja ykköspalkintoja on 18 kappaletta (joista Champin kanssa kolme).\nK: Milloin tipuit viimeksi, miksi ja miten? Kerro pahimmista tippumisistasi, mitä silloin tapahtui ja miksi tipuit. Kuinka monta kertaa olet tippunut Champilta? Oletko koskaan pudonnut maastossa? Hirvein tai vaarallisin hevoskokemuksesi?\nV: Tipuin viimeksi hevosen selästä marraskuussa 2012, jolloin kaaduin esteen sekaan nuoren hevosen kanssa Hollannissa. Sekään ei siis ollut varsinaisesti tippuminen, sillä hevonen meni itsekin ympäri. Tuosta on tarkempi selostus videoineen tämän linkin takana. Lyhyesti kerrottuna lähestyin nelivuotiaalla hevosella estettä, hyppy lähti vähän kaukaa, hevonen sekosi jaloissaan ja kaatui kesken hypyn esteen sekaan, jonka jälkeen menimme niskojen kautta ympäri. Multa katkesi solisluu kolmeen osaan, hevoselle ei onneksi käynyt kuinkaan.\nEn ole koskaan tippunut Champilta (kopkop), mutta lähellä on ollut muutamaan otteeseen. Maastossa tippumisia en muista, mutta varmasti olen tullut ponien selästä lapsena ala kerran jos toisenkin!\nMuutamia kuvia Kaprista. Se oli mulla ylläpidossa puoli vuotta, tiedoksi niille, jotka eivät lukijoita vielä vuosina 2011-2012 olleet :)\nK: Paras kisapaikka?\nV: Kyllä mun valinta on nykyään ratsastuskeskus Aino, sillä se on lähellä meidän tallia ja kaikkinensa ihan loistava puitteiltaan!\nK: Miksi Champilla on vain estesatula? Eikö estehepallakin mennä koulua enemmän? Eikö koulutunnilla tule sanomista estesatulasta? Minkä merkkinen satula Champilla on?\nV: Champilla olisi koulusatula, jos mulla olisi rahaa sellaisen hankkimiseen. Estesatulalla voi onneksi ratsastaa myös sileällä, eikä siitä tule sanomista valmennuksissa. Champin satula on Prestigen Versailles.\nK: Jos sulla ei olisi omaa hevosta, kävisitkö tai haluaisitko käydä ratsastuskoulussa?\nV: Olen ollut ratsastuskouluoppilas melkein kolmetoista vuotta, joten miksikäs ei. Laadukas ratsastuskoulu on hyvä paikka opetella ratsastamista ja hevosten käsittelyä.\nK: Kuka sinua valmentaa? Kuinka usein käyt valmennuksissa?\nV: Esteratsastuksen puolella kotivalmentajani on Piude Myrskog ja käyn säännöllisesti kerran kuussa Piia Pantsun valmennuksissa Järvenpäässä. Koulupuolella kotivalmentajani on Jonna Aaltonen. Näiden lisäksi saatan käydä satunnaisesti muiden vierailevien valmentajien tunneilla. Käyn valmennuksissa kerrasta kolmeen viikossa.\nK: Millä tallilla Champ asuu? Onko mielestäsi Champin tallilla hinta-laatusuhde kunnossa (eli siis ylläpitokustannukset hoitoon nähden)?\nV: Champ asuu Hongisojan kilpatallilla Uudellamaalla, jonne se muutti viime vuoden elokuussa. Tykkään tallista ihan älyttömästi, siellä toimii kaikki juuri kuten haluan.\nK: Tuleeko sulle enää koskaan esteillä rimajännitystä (tarkoittaen että esteet näyttävät yhtäkkiä kamalan isoilta ja epäilyttää onnistutko tehtävissä) ja jos, niin millaisia nämä tilanteet ovat olleet?\nV: Tulee kyllä ja se on todella ärsyttävää! En varsinaisesti jännitä esteitä tai ainakaan pelkää niitä, mutta aina valmennuksissa tai kisoissa korkeuksien noustessa saattaa ennen suoritusta tuntua, että onpas nuo esteet valtavan kokoisia. Sitten, kun suoritus on tehty, ei korkeus tunnu enää samalta. Sanoisinko, että varsinkin valmennuksissa esteiden nostaminen sinne 120cm ja korkeammalle tasolle on ehkä enemmänkin sellaista odottavaa jännitystä, johon sekoittuu innostusta ja halua näyttää parhaansa.\nHollannissa vuonna 2012.\nK: Mitkä olisivat mielestäsi hyviä keinoja vaalia positiivista ja kannustavaa ilmapiiriä ratsastuspiireissä?\nV: Avoimuus, suvaitsevaisuus ja muiden huomioiminen. Niillä pääsee pitkälle tavallisessakin elämässä, joten miksei samoja voisi soveltaa hevosihmisten ah niin ihanaan ilmapiiriin! Kateellisuus taitaa olla yksi suuri tekijä hevosurheilun parissa, joten yleistä ymmärtäväisyyttä ja toisten tsemppaamista haluaisin nähdä paljon enemmän. Tämä on kyllä aiheena sellainen, josta voisin kirjoittaa vaikka kokonaisen postauksen.\nK: Kerroit joskus, että haaveilet vaihtoon lähdöstä siten, että ottaisit Champin mukaan. Onko suunnitelmat tämän suhteen kirkastuneet tai onko sinulla jokin tietty maa tähtäimessä?\nV: Haluan yhä edelleen ottaa Champin mukaan vaihtoon ja tarkoitus olisi hakea vaihtoa vuoden 2017 keväälle eli vuoden päähän tai vaihtoehtoisesti seuraavaan syksyyn. Aion hakea Hollannin Amsterdamiin, sillä sinne saan hevosen helposti mukaan ja siellä on loistava yliopisto viestinnän opiskelua ajatellen.\nK: Millä tehtävillä saat sileällä Champin takaosan paremmin alle ja hevosen avuille? Ilmeisesti ainakin vastalaukasta tykkäät!\nV: Teen paljon vastalaukkatyöskentelyä, kuten siirtymisiä ravin ja vastalaukan välillä ympyrällä sekä ihan avotaivutusta vastalaukassa. Ylipäänsä kaikki siirtymiset ovat mieleeni, samoin erilaiset taivuttavat liikkeet. Pohkeenväistön olen nyt lähiaikoina palauttanut repertuaariini, sillä se on tehokas tapa aktivoida takajalkoja astumaan ristiin mahan alle.\nK: Oletko ajatellut tulevaisuudessa mennä joitakin koulukisojakin Champin kanssa? Kisatavoitteet Champin kanssa? Aiotko osallistua kenttäkisoihin? Mitkä ovat teidän tavoitteet Champin kanssa vuoden päästä? Entäs kolmen?\nV: Tarkoitus olisi mennä koulukisoja, mutta en uskalla luvata varmaksi mitään. Ehkä me jokin helppo C mennään tänäkin vuonna :D Kenttästartin haluan päästä tekemään! Estepuolella olisi tarkoitus kisata 120cm-tasolla puhtaita ja siistejä suorituksia, toivottavasti pääsemme tavoitteisiin. Vuoden päästä haluaisin olla vahvalla 120cm-tasolla ja hypätä joitakin 125cm-luokkia sijoittuen, kolmen vuoden päästä olen toivottavasti 130cm-tasoinen ratsastaja, joka on kehittynyt kaikella tavalla eteenpäin. Tärkeintä on, että hevonen pysyy terveenä!\nK: Saisitko kisata Wallulla, jos haluaisit?\nV: Wallulla on tällä hetkellä kaksi ahkeraa vuokraajaa, jotka kisaavat hevosella varmasti mielellään itse. Mä liikutan Wallua sen verran, mitä vuokraajat eivät kykene eli kerran tai pari viikossa.\nK: Miten päädyit hevosten pariin? Ratsastaako muut perheestäsi tai onko teillä hevosihmisiä suvussa?\nV: Äitini laittoi mut joskus pienenä talutusratsastukseen kerrostalon pihamaalla ja kun muutimme hetken kuluttua nykyiseen kotikuntaani, oli talomme vieressä hevosia laitumella. Silloinen paras ystäväni alkoi ratsastamaan niillä, joten päädyin mukaan kuusivuotiaana. Sillä tiellä ollaan edelleen! Mä olen ensimmäinen hevosihminen meidän suvussa niin isän kuin äidinkin puolelta. Jollain pikkuserkullani taitaa olla hevonen, mutten kyllä ole enää edes varma.\nTässä tämän kaatumisen seurauksena tullut solisluun katkeaminen kolmeen osaan. Tästä syystä oikea olkapääni on 10cm alempana ja lyhyempi kuin vasen, ja se naksuu jatkuvasti liikkeessä.\nK: Aiotko Champin jälkeen jatkaa hevostelua? Miten?\nV: Enköhän, ei tästä lajista niin helposti eroon pääse. Ostan varmasti uuden hevosen.\nK: Miten perustelisit ihmiselle, joka ei ymmärrä hevosista, että miksi käyttää niin paljon rahaa tähän harrastukseen?\nV: Käyttäsin Jaajo Linnonmaan sanontaa: "jos kaikki rahasi ei mene harrastukseesi, ei se silloin ole sinulle oikea harrastus". Onhan tämä ihan hullujen hommaa, eikai kenenkään täysjärkisen tarvitse ymmärtää asiaa sen syvällisemmin :D\nK: Jos saisit toisen hevosen, millainen se olisi? Ottaisitko toista hevosta, jos siihen olisi tilaisuus?\nV: Ostan seuraavaksi varmaankin jonkun maitovarsan, joka saa kasvaa Champin rinnalla uudeksi hevoseksi ja jatkaa sitten Champin jalanjälkiä, kun se siirtyy joskus hamassa tulevaisuudessa eläkkeelle. Tai sitten hankin jälleen valmiin hevosen, jolla on kaikki valmiudet viedä mua vielä enemmän eteenpäin. Riippuu varmasti ihan siitä, millaisessa taloudellisessa tilanteessa elän siinä vaiheessa. Kahta kilpailuikäistä hevosta tuskin pystyn elättämään näillä maneesitallien hinnoilla.\nK: Haaveiletko omasta tallista? Miksi, miksi et?\nV: En tosiaan! En ikinä haluaisi omaa tallia, sillä tyypillinen "punainen talli, laitumet ja tupa" -ajattelu on niin kaukana mun ajatusmaailmasta kuin olla voi. Ymmärrän täysin niitä, jotka tämän ihanan idyllin lapsine ja koirineen haluavat, mutta mulle on tärkeämpää tällä hetkellä hyväpalkkainen työ, laadukas harrastaminen ja jokin kiva asunto hyvien kulkuyhteyksien päässä. Oma talli on niin suuri taakka, etten ikinä halua pistää lusikkaani siihen soppaan. Vaikka siellä olisi vain ne omat hevoset.\nK: Onko sinulla jotakin lempparirotua tai minkätyylisistä hevosista tykkäät?\nV: Pakkohan tähän on vastata, että puoliveriset ovat lähinnä sydäntäni - ihan vain johtuen siitä, että ne soveltuvat parhaiten harrastamani lajin pariin. Mulla ei ole varsinaista lempirotua, sillä kaikki hevoset ovat ihania omina yksilöinään: söpöt shetlanninponit ovat oikeita sydämenvalloittajia siinä, missä siro ja lihaksikas täysverinen voi häkellyttää monet vauhdillaan.\nK: Mikä on ratsastuslaji jota et ole, mutta haluaisit kokeilla?\nV: Haluaisin kokeilla vikeltämistä, sillä se näyttää hauskalta. En kyllä varmasti pysyisi hevosen kyydissä kovinkaan hääppöisesti eli sitä pitäisi olla jonkun videoimassa, jotta saisitte nähdä hienoja tippumisia!\nK: Koska ja miten Champ pääty sulle? Mistä sait idean hevosen hankkimiseen? Minkä ikäinen olit kun sait Champin? Oletko koskaan katunut hevosen omistamista?\nV: Champ tuli Suomeen vuoden 2013 helmikuussa Hollannista, kun olin 18-vuotias. Kävimme katsomassa hevosia siellä vuoden alussa, jolloin kokeilin Champia kahteen otteeseen ja valitsimme sen lopulta tulevaksi hevosekseni. Hankimme hevosen siksi, koska halusin kehittyä ratsastajana ja sopivaa ylläpitohevosta ei löytynyt. En ole koskaan katunut hevosen omistamista, vaikka helppoa se ei aina ole.\nChampin koeratsastus Hollannissa.\nHuonolaatuinen ja pieni kuva, mutta tässä Champ nuorena hevosena jossain päin maailmaa :D\nJa kotona Suomessa ensimmäistä päivää <3\nK: Oletko miettinyt joskus ratsastuksen lopettamista?\nV: Leikkimielisenä toteamisena varmasti useita kertoja viikossa, kun heitämme talliporukalla vitsiä siitä, pitäisikö meidän vaihtaa lajimme kuviokelluntaan tai pitsinnypläykseen - jos se vaikka sujuisi paremmin. Mutta oikeasti olen miettinyt ratsastuksen lopettamista joskus varhaisteiniaikoinani ollessani ehkä 12-vuotias, sillä silloin mulla oli pidempi matka tallille ja pyörällä polkeminen ei kiinnostanut yhtään. Kun pääsin valmennusryhmään ja muutimme nykyiseen kotiini, alkoi harrastus tuntua jälleen kivalta.\nK: Oletko suunnitellut meneväsi vielä tahkolle töihin/ratsastamaan?\nV: En ole suunnitellut, mutta pitäisi mennä moikkaamaan kavereitani sinne suuntaan joskus tänä vuonna.\nK: Mikä Champissa hurmaa sinua? Kerro vähintään kaksi huonoa ja hyvää puolta? Onko Champ elämäsi hevonen? Haluaisitko muuttaa Champissa jotakin?\nV: Champissa parasta on sen persoonallisuus. Se on todella seurallinen, viisas ja samalla koko ajan pilke silmäkulmassa. Huonoja puolia on tietysti vaikeaa keksiä, mutta ratsastuksessa ainakin sen viisaus - se tekee vain sen, mitä ratsastaja osaa pyytää, eikä anna mitään ilmaiseksi. Toinen huono puoli on sen vetelä tapa kävellä taluttaessa, mutta se on lähinnä omistajasta johtuvaa koulutuksen puutetta, eikä niinkään hevosen vika :D\nK: Kuinka monta vuotta olet ratsastanut?\nV: Olen ratsastanut 16 vuotta.\nK: Onko sulla koskaan päiviä milloin et haluaisi tai jaksaisi lähteä tallille?\nV: Ei oikeastaan, koska tiedän, että sinne on aina lähdettävä. Joskus olisi ihanaa vain makoilla sängyssä koko päivä, mutta koska sellaista ei ole muutenkaan edes ilman hevosta, niin eipä tule lopulta edes ajateltua mahdollisuutta. Joskus lähteminen saattaa olla vaikeaa, mutta kun tallille pääsee, muuttuu ajatukset heti iloisemmiksi.\nK: Missä tutustuit Tiia Suomalaisen kanssa? Millainen Voitto oli mielestäsi ratsastaa? Onko Champissä ja Voitossa samoja piirteitä? Jos on niin mitä?\nV: Tutustuimme Tiian kanssa blogijuttujen parissa. Ratsastin Voitolla vuonna 2013 enkä kuollaksenikaan muista, millainen se oli tarkalleen ottaen. Todella kiva ja simppeli, sen verran osaan sanoa lonkalta heitettynä! Kannattaa katsoa Tiian ja mun tekemät postaukset aiheesta.\nK: Miten lausut Champin?\nV: Tätä kysytään multa niin usein ja olen tämän niin monta kertaa yrittänyt selittää kirjoittaen, että kannattaa katsoa mikä tahansa mun tekemä video - niissä kuulee tuon lausumistavan :)\nK: Miten sulla riittää aika opiskelun oheella oman hevosen omistamiseen ja ylläpitoon?\nV: Järjestelemällä asiat fiksusti ja panostamalla siihen, mikä on tärkeää. Tosin nyt olen laiminlyönyt opiskelujuttuja jo monen päivän ajan, minkä vuoksi olen loppuviikosta korviani myöten pulassa. No, välillä näinkin.\nNämä on näitä onnistuneita ratsastushetkiä :D\nK: Mitä merkkejä suosit ratsastusvaatteissa tai tarvikkeissa?\nV: Mulla on melko paljon Euro-Staria, Kingslandia, Spooksia, Horse Comfortia ja sitten aika paljon kaikkia yksittäisiä kappaleita eri merkeiltä. Nykyään en kiinnitä niin paljon huomiota merkkeihin, kunhan vaate on oikeasti kaunis ja hyvälaatuinen, sekä tietysti mukava päällä.\nK: Onko sinulla ikävä joskus Kapria?\nV: Ei ole, sillä tamma on oikein hyvässä kodissa, jossa se pääsee näyttämään taitonsa osaavan kuskinsa kanssa. Kaikkea hyvää heille :)\nK: Maksatko itse Champin kulut (talli, valmennus jne?). Jos kyllä, niin miten rahasi riittävät. Riittivätko kun et ollut töissä? Voitko osallistua mihin valmennuksiin haluat (vai täytyykö ajatella myös taloudelliselta kantilta)?\nV: Maksan Champin kulut ja elämisen itse kokonaan, mutta perheeni maksaa tavalliset viikkovalmennukset. Toki yllättävien eläinlääkärikulujen sattuessa saan tarvittaessa rahallista tukea. Näin opiskelijana rahat ovat enemmän kuin tiukilla, mutta kyllä tässä vielä pinnalla pysytään. Olen ollut aina töissä omistaessani hevosen, joten en osaa sanoa tuohon mitään. Valmennuksia valitessani mun pitää tietysti miettiä rahatilannetta, sillä kaikki ylimääräiset valmennukset maksan aina itse.\nK: Oletko enemmän aamuvirkku vai yökukkuja?\nV: Yökukkuja, sillä voin valvoa helposti vaikka neljään tehden kouluhommia. Aamut eivät ole mulle parasta aikaa, sillä jos mun pitää herätä aikaisin, menen heti tallille - mihinkään järjelliseen ajatteluun en mielelläni ryhdy ennen kahdeksaa. Toisaalta en osaa nukkua kovinkaan myöhään ja vaikka valvoisin yöllä, herään silti aina viimeistään kymmeneltä, jonka jälkeen lähinnä pyörin sängyssä.\nK: Jos kuvaat videopostausta, niin "laittaudutko" sitä varten?\nV: En, sen kai näkee noista videoistakin, kun näytän välillä melko räjähtäneeltä.. Hups!\nK: Värjäätkö hiuksiasi? Oletko aina ollut brune?\nV: Värjään hiukseni kahdesti vuodessa, keväällä ja syksyllä. En ole aina ollut ruskeahiuksinen, sillä lapsena oli ihan platinablondi. Hiukseni tummuivat vähitellen, vaikka vielä päiväkodissa olin oikea kultakutri!\nKun nyt päästiin vanhojen kuvien makuun, niin tässä kuvia vuosilta 2011-2012!\nK: Onko sulla poikaystävää? Hevosmiehen vai ei-hevosmiehen kanssa yhteen?\nV: Monimutkainen kysymys, johon en voi vastata täällä vielä mitään. Ja ehdottomasti ei-hevosmiehen, hulluksihan siinä tulisi, jos olisi kaksi hevosihmistä saman katon alla :D\nK: Koska valmistut yliopistosta ja mitä sen jälkeen?\nV: Valmistun yliopistosta valtiotieteiden kanditaatiksi toivottavasti syksyllä ja maisteriksi suunnitelmien mukaan vuoden 2019 keväällä. Haluaisin tietysti päästä oman alani töihin jo maisterivaiheen aikana, mutta tulevaisuus näyttää, mihin tieni vie!\nK: Lempilaulu? Lempilaulaja?\nV: Mulla ei ole yhtä lempilaulua tai lempilaulajaa, mutta tällä hetkellä kuuntelen tosi paljon vanhoja kappaleita. Jos seuraatte mun Spotifyn tähdellä merkityt -listaa, näette sieltä lauluja, jotka ovat sillä hetkellä kovimmassa kuuntelussani. Lisäksi kuuntelen paljon muitakin listoja, kuten vanhoja kappaleita, sekalaisia hittibiisejä vuosien varsilta ja Suomen kuunnelluimpia kappaleita.\nK: Asutko omassa asunnossa? Missä haluaisit asua valmistuttuasi? Siis lähinnä missä kaupungissa vai kiinnostaako ulkomaat?\nV: En asu vielä omillani, mutta olen saanut takarajaksi omaan asuntoon muuttamisessa ensi syksyn, eli kohta taidan asua. Valmistuttuani haluaisin asua pääkaupunkiseudun lähettyvillä, jossain näillä main missä nytkin tai vaihtoehtoisesti Helsingin rajojen sisäpuolella. Suurin haaveeni on ollut Euroopan Unionin piirissä työskenteleminen, jolloin asuinmaaksi valikoituisi Belgia. Saa nähdä, toteutuuko haaveeni koskaan..\nK: Kerroit joskus että olet kiinnostunut politiikasta niin mihin poliittiseen suuntaan olet itse kallellasi? Siis puolue tai laveammin oikealle/vasemmalle.\nV: Kyllä vain, politiikka ja yhteiskunnalliset asiat ovat aina kiinnostaneet mua paljon - senpä takia luen tälläkin hetkellä yhtenä sivuaineenani valtio-oppia yliopistossa. Poliittinen historia olisi myös ollut kiinnostava aihevalinta, mutta ehkä sitten maisterivaiheessa! Olen aina ollut kokoomuslainen, mutta en toki allekirjoita kaikkea puolueen ajamia asioita.\nK: Oletko harrastanut jotain muuta ratsastuksen lisäksi?\nV: Vaikka mitä: kuvataidekoulua, kanteleen soittamista, valokuvaamista, keppihevosia, vihko- ja virtuaalitalleja, joskus lapsena jotain tanssiakin.\nK: Missä olet töissä?\nV: Kaupan alalla eli ihan toisessa paikassa, johon tutkintoni lopulta taitoja tarjoaa.\nK: Haluaisitko joskus tulevaisuudessa lapsia?\nV: Varmasti joskus, mutta toivottavasti tätä ei tarvitse ajatella ihan hetkeen.\nK: Onko sulla sisaruksia?\nV: On kyllä, yksi veli sekä isäpuoleni poika ja tytär, jotka kuuluvat perheeseeni ihan täyssisarusten tavoin.\nNami.. Tämän näköinen mun jalka oli kerran, kun tipuin kahdesti yhden ratsastuksen aikana hevosen selästä. Kenkä lähti kaikessa tiimellyksessä jalasta pois, menin siis ilman satulaa ja lenkkarit jalassa.\nMulla on ollut aina parhaat kaverit <3 Sarinan hoivaboxi vuodelta 2011 tai vielä kauempaa :D\nK: Onko sulla oma auto?\nV: Kyllä on, vaikkei se ole omistuksessani. Mutta ei sillä aja kukaan muu, muilla perheenjäsenilläni on omat autonsa.\nK: Kenen bloggaajan saappaisiin haluaisit päiväksi hypätä? Miksi?\nV: En osaa vastata tällaiseen kysymykseen kovinkaan hyvin, sillä en ole miettinyt asiaa koskaan sen kummemmin. Periaatteessa tiedän jo haluamani asiat monen bloggaajan elämästä eli sen takia en tarvitsisi hypätä kenenkään saappaisiin. Mutta jos joku on ihan pakko sanoa, valitsisin varmasti Anna-Julia Kontion, sillä hänen elämäänsä olisi mukavaa katsella ihan vaikka sivusta päivän ajan.\nK: Missä kaikkialla olet matkustanut?\nV: Tässä postaus vuodelta 2014, jonka jälkeen olen käynyt uudestaan parissa jo mainitsemassani paikassa.\nK: Vaikutat hyvin positiiviselta ihmiseltä, millaisella ajattelumallilla onnistut siinä?\nV: Olemalla positiivinen? En mä osaa sanoa :D Mä saatan pahoittaa mieleni melko helpostikin ja "masentua" hetkeksi todella pienistä asioista, kuten siitä, etten saa syödä haluaami ruokaa. Nuo hetket kestävät tosin sen minuutin tai pari, sillä en osaa olla pitkävihainen ja usein suutun myös itselleni siitä, jos olen pahoittanut mieleni typeristä asioista. Onneksi näitäkin tapahtuu nykyään harvemmin, olen ehkä kasvanut vähän aikuisemmaksi vuosien varrella. Mutta joo, yritän olla positiivinen ihan siksikin, että kaikki ympärillä olevat negatiiviset ihmiset ovat todella tympeää seuraa.\nK: Miten rakennat postauksesi? Mikä sai sinut aloittamaan bloggauksen? Tuntuuko oudolle kirjoittaa melkein 3 000 lukijalle? Oletko ajatellut blogisi tulevaisuutta?\nV: Kirjoitan postaukset aikalailla intuitiolla eli en mieti niitä välttämättä kovinkaan syvällisesti etukäteen. Blogiani lukee pitkälti yli 15000 yksittäistä ihmistä kuukausittain eli tuo bloggerin antama rekisteröityneiden lukijoiden määrä ei ole kovinkaan paikkaansa pitävä. Bloggauksen aloittamisesta ja tulevaisuudesta on enemmän juttua toukokuussa jalustin.netin puolella, sieltä kannattaa tsekata silloin, jos aihe kiinnostaa.\nK: Tykkäätkö Ben&Jerry's jäätelöstä?\nV: Rakastan sitä, oikeastaan mitä makua vaan! Olen maailman suurin herkuttelija, voisin elää pelkällä pullalla, karkilla ja jäätelöllä.\nK: Keitä vloggaajia seuraat? Entä bloggaajia?\nV: Seuraan aika monia vloggaajia. Sanotaanko vaikka näin, että Suomen 20 katsotuimman vloggaajan videoita taidan katsoa melko säännöllisesti, sen lisäksi useita ulkomaisia vloggaajia. Blogeja seuraan paljon vähemmän nykyään ja nekin kaikki ovat hevosaiheisia ja pysyneet lukulistoillani pitkään.\nKaikki kunnia sille, joka jaksoi lukea kaiken tänne asti!\nLähettänyt aada klo 6.00.00 23 kommenttia\n#725: Ratsastusko ei urheilua?\nSain "kysy ihan mitä vain" -postaukseen monia mielenkiintoisia kysymyksiä, joista yhdestä innostuin erityisen paljon. Koska kysymys oli mielestäni pohtimisen arvoinen, päätin omistaa sille yhden kokonaisen postauksen ja hankkia sen selvittämiseksi apuvälineitä lainaksi. Jatketaan siis vastauspostauksien parissa! Anonyymin lähettämä kysymys meni näin:\n"Voisitko joskus laittaa ratsastuksen ajaksi sykemittarin? Olisi kiva tietää\nminkälaisilla sykkeillä valmennus menee ja verrata vaikka siihen, kun ratsastat\nkotona yksin. Vähän analyysia minimi-, maksimi- ja keskisykkeestä plus kalorit.\nOlisin myös kiinnostunut kuulemaan, että mietitkö erityisemmin ruokavaliotasi\nkisa- ja valmennuspäivinä vai vedätkö samalla setillä kuin arkena."\nPeriaatteessahan tuossa kysytään vähän kahta asiaa, mutta tällä kertaa paneudun nimenomaan tuohon sykepuoleen. Voin vastata jo heti aluksi jälkimmäiseen kysymykseen, jotta saadaan se pois alta: en mieti ruokavaliotani sen kummemmin valmennus- tai kilpailupäivinä, vaan syön ihan samalla tavoin ja jopa epäterveellisemmin noiden urheilusuorituspäivien aikana. Esimerkiksi tänään sunnuntaina, jolloin olin aamupäivällä kisoissa, olen syönyt todella huonosti. Ensimmäisen kerran söin aamupalan puoli seitsemän aikaan, enkä ole vielä nyt iltaseitsemään mennessä tajunnut laittaa suuhuni mitään vettä kummempaa. Pitääkin lähteä syömään kunnon mättöillallinen heti postauksen valmistuttua!\nMutta sitten takaisin itse aiheeseen eli sykkeen mittaamiseen. En ole koskaan omistanut sykemittaria, joten hankin sen tätä tarkoitusta varten kaveriltani lainaan. Jouduin ihan oikeasti etsimään netistä tietoa siitä, miten voin laskea oman maksimisykkeeni ja millaiset arvot ovat tyypillisiä millaisessakin urheilusuorituksessa. Sanotaan siis ihan suoraan, että tämä postaus on toteutettu hyvin aloittelijan näkökulmasta.. Halusin kuitenkin ottaa haasteen vastaan, sillä yrittänyttä ei laiteta!\nTällä kertaa kuvia on häviävän vähän, mutta alhaalla on ääniraidallinen video ratsastuksen hyppyosiosta!\nAlkuperäisen toiveen mukaan päätin ottaa sykemittarin mukaan niin itsenäiseen ratsastukseen kuin este- ja kouluvalmennuksiin. Tällä hetkellä testaukset on toteutettu vasta itsenäisen ratsastuksen parista, sillä unohdin mittarin kotiini tämän viikon estetunnin ajaksi, emmekä saaneet sovittua kuluneelle viikolle kouluvalmennusta. Asia korjaantuu kuitenkin tulevalla viikolla, jolloin olen tiistaina kouluvalmennuksessa ja torstaina Piia Pantsun estevalmennuksessa. Saatte siis myöhemmin viikolla vertailevan postauksen valmennuksien sykearvoista, tässä postauksessa sen sijaan keskitytään yleiseen infoon.\nJotta kykenin arvioimaan hieman saamiani lukuja, mittasin parina päivänä leposykkeeni (ja samalla verenpaineenikin näköjään, kun meillä sellainen yhteislaite on). Aikuisen ihmisen tyypillinen leposyke on välillä 60-80 bpm, mutta 50-60 välille sijoittuvaa leposykettä pidetään vielä normaalina. Karkeasti voitanee kai sanoa, että mitä alhaisempi leposyke, sitä parempi kunto ihmisellä on - huippu-urheilijoiden leposyke voi nimittäin olla vain reilu 30 bpm. Oma leposykkeeni vaihteli päivästä ja mittausajankohdasta riippuen 51-55 välillä. En osaa sanoa, onko muilla tiedoilla sykkeen kannalta merkitystä, mutta laitan ne tähän kuitenkin vertailua varten. Olen siis 21-vuotias ja BMI:ni 19,5. Normaalipainon BMI on 18,5-25.\nJotta päästään itse asiaan, käydään vielä nopeasti läpi muutamat muut kysymyksessä esiintyneet termit. Maksimisykkeellä yleisesti tarkoitetaan suurinta mahdollista sykettä, jonka ihminen pystyy saavuttamaan urheilusuorituksen aikana ilman vakavia ongelmia. Kuten leposykkeessä, on maksimisykkeessäkin yksilöllistä vaihtelua: kunnon lisäksi siihen vaikuttaa esimerkiksi ikä. Maksimisykkeen laskemiselle on tarkkojen mittaustestien lisäksi muutamia erilaisia kaavoja, joista yksi yleisin naisilla käytettävä on Martha Gulatin kaava: 206 - 0.88 x ikä. Tuon kaavan mukaan mun maksimisyke on 187. Anonyymin lähettämässä kysymyksessä kysytyt maksimi-, minimi- ja keskisyke tarkoittavat tuon suorittamani ratsastuksen aikana esiintyneitä arvoja eli mikä oli suurin ja pienin saavuttamani sykearvo sekä kaikkien keskiarvo.\nTällaisia esteitä me paineltiin menemään lopussa. Hieno Champ!\nPäätin kokeilla sykemittaria itsenäisessä ratsastuksessa niin sileällä kuin estetreenissä, tosin yhdistin ne kaksi samalle kerralle. Aloitin ratsastuksen kävelemällä alkukäynnit maastoreitillä reilun kymmenen minuutin ajan. Tuon kävelyn aikana syke vaihteli 77 ja 83 välillä ja kaloreita kului 20. Kun olin kävelyiltämme valmis, siirryin kentälle ja aloitin verryttelemään Champia käynnissä, ravissa ja laukassa pidemmällä ohjalla, mutta kuitenkin tuntumalla. Tämä osio kesti vajaat viitisentoista minuuttia, sillä kun kävelin jälleen pitkin ohjin, oli sykemittarin kellossa treenin kestona noin 25 minuuttia.\nAlkuverryttelyssä ravasin kevyessä ravissa, jolloin sykkeeni vaihteli välillä 120-135. Laukassa istuin normaalisti satulassa, jolloin syke pyöri 140 paikkeilla. Kaloreita kului tähän mennessä yhteensä 106, jossa on mukana myös alkukäyntien kuluttama kalorimäärä. Oli mielenkiintoista huomata, miten suuri ero laukan ja ravin välillä lopulta oli näin verryttelyn aikana, sillä samaa eroa ei ollut huomattavissa yhtä suuresti enää itse työskentelyssä! Kevyt ravi ei siis ole kovin tehokasta liikuntaa, kannattaa meidän esteratsastajienkin suosiolla pitää se pylly penkissä ;)\nSiirrytään kunnollisen työskentelyn osioon! Halusin tehdä mahdollisimman normaalin itsenäisen koulutreenin, joskin hieman tavallista lyhyempänä, jotta aikaa ja jaksamista jäisi myös esteiden pariin. Aloitin tavalliseen tapaan ravissa tekemällä siirtymisiä käynnin ja ravin välillä. Kun olin tyytyväinen hevoseen ja itseeni niiden osalta, jatkoin harjoitusravissa tehtävää, jossa tein pitkien sivujen alkuun sekä loppuun voltit ja niiden välille avotaivutusta. Sain toistaa tehtävää molempiin suuntiin useamman kerran, ennen kuin homma rupesi sujumaan haluamallani tavalla. Työ palkittiin, sillä lopussa Champ oli todella kivan tuntuinen ja suoritti avojen jälkeen pyytämäni sulkutaivutuksetkin oikein mallikkaasti.\nMyös laukassa jatkoin samalla teemalla eli siirtymisten ja avotaivutusten kanssa. Tein siirtymiset ympyrällä niin, että laukkasin aina kolmen askeleen verran, jonka jälkeen siirsin hevosen raviin ja nostin aina vuorotellen vasemman ja oikean laukan. Näin jouduin oikeasti käyttämään sekä aivojani, että kehonhallintaa, sillä tehtävä on haastavampi kuin pelkässä myötälaukassa tehtävä harjoitus. Jatkoin lopulta vastalaukkaa, jossa tein muutamat avot. Sama kuvio toistui toisessa suunnassa, jonka jälkeen annoin Champin laukata hieman isommassa laukassa ja lopetin työskentelyn siihen. Varsinaisen työskentelyosion loputtua olin istunut hevosen selässä 47 minuuttia eli työskentely oli kestänyt noin 20 minuuttia. Laukassa keskisyke vaihteli 140-153 välillä. Siirtymisten aikana syke oli noin 145, eikä kohonnut kertaakaan yli 150. Harjoitusravissa sen sijaan syke kävi välillä miltei 160:ssä, joskaan ei yltänyt aivan sinne asti kertaakaan. Syke oli ravityöskentelyn aikana koko ajan yli 150. Kaloreita kului tähän mennessä 277 eli työskentelyn aikana 171.\nJottei hupi loppuisi lyhyeen, päätin ottaa lopuksi hyppyjä. Tein todella lyhyen hyppyverryttelyn kisamaiseen tapaan juurikin siksi, että olin verrytelyt sileällä pidemmät pätkät ja seuraavana päivänä olisi vuorossa kisat Ainossa. Sain videokuvaajan ottamaan kaikki hypyt videolle, eikä materiaalia ollut kolmea minuuttia pidempää - kyseessä ei siis ollut mikään rääkkihyppytreeni. Kaikki hypyt näkyvät videolla ääniraidallisen selostuksen kera, joten en selitä niitä tähän sen enempää auki. Siirrytään siis syketietojen pariin!\nHyppäämisen lopetettuani olin ollut hevosen selässä tunnin ja 20 minuuttia eli hyppääminen oli kestänyt välikäyntien kanssa puolisen tuntia (aika paljon käyntiä, sillä hyppäämistä tuli tosiaan se kolmisen minuuttia). Kaloreita kulutin yhteensä koko ratsastuksen aikana 463 eli hyppäämisen ja sitä seuranneen loppukeventelyn aikana 186. Tähän ei laskettu mukaan loppukäyntejä, jotka kestivät melkein puoli tuntia auttaessani tallikaveriani hyppäämisen kanssa. Keskimääräisesti syke vaihteli hyppäämisen aikana 150-160 välillä ja korkeimmillaan se kävi 172:ssa. Huh! Sen analyysin tein, että mitä korkeammaksi esteet nousivat, sitä korkeampi syke oli. Lopuksi rata oli 110-125cm korkeudella ja tulin vielä viimeisen linjan okserin reilun 135cm korkuisena, joten kyse oli jo ihan oikeista esteistä omalla kohdallani.\nMielenkiintoista, pakko myöntää! Keskimääräinen syke koko ratsastuksen ajalta (käynnit mukaan lukien) oli 122 ja maksimisyke oli tosiaan tuon 172. Minimisyke oli alkukäyntien aikana, sen 75 pintaan - tätä arvoa sykemittarini ei antanut lopussa itse. Oli hauska testata näitä arvoja ja todeta, että ratsastus taitaa todellakin olla jonkinlaista urheilua. Seuraavaksi onkin vuorossa valmennusten sykearvojen mittaaminen, jonka jälkeen vertailen tuloksia näihin :)\nOletko koskaan mitannut sykettäsi ratsastuksen tai muun liikunnan aikana?\nMillaisia tuloksia sait?\nLähettänyt aada klo 19.16.00 19 kommenttia\nLähettänyt aada klo 21.18.00 20 kommenttia\nLähettänyt aada klo 23.03.00 40 kommenttia


Täällä tänään: eeli aalto MINÄ MINUSTA\nHarhailtuani jonkin aikaa facebookissa minun on mentävä itseeni. Selvitettävä kuka olen ja mitä se on kun ikä painaa. Jos joku väittää ettei ikä paina 8-kymppisenä, hän valehtelee tai on hoidon tarpeessa. Minua nuorempi tuttu sanoi ajokorttia uusiessaan lääkärille, ettei häntä vaivaa mikään. Lääkäri ei uskonut, vaan pani verikokeeseen. Paljastui diabetes ja molemmat silmät piti leikata ettei sokeutuisi kokonaan.\nSe mitä jotkut erehtyvät kutsumaan vanhuuden viisaudeksi, on väsymystä. Kuka hyvänsä vaikuttaa viisaalta, jos älyää pitää suunsa kiinni. Minä en jaksa ottaa kantaa nyt parhaillaan riehuvaan epidemiaan, missä heilutellaan monivärisiä lippuja tai maalataan kynnet erivärisiksi. Minulla lähinnä tulee mieleen sateenkaarihallituksemme, joka ei monivärisyytensä takia saa mitään aikaseksi.\nTiedän toki kysymyksen liittyvän tavalla tai toisella homoihin ja lesboihin; millä tavalla, on jäänyt epäselväksi. Päivänselvää sitävastoin on, että asia on in. Lapsetkin huorittelevat ja homottelevat toisiaan, vaikka eivät tiedä mitä se tarkoittaa. Luulen etteivät kaikki aikuisetkaan.\nNo minä ainakaan en ole homo. Tiedän sen siksi, että ystäväpiiriini kuuluu aitoja sellaisia. He ovat tavallista fiksumpia. Lieneekö syy siinä, että ovat saaneet varoa ominaispiirrettään. Sellainen panee ajattelemaan eikä se ole kenellekään pahaksi. Ei täällä tietääkseni ketään ole vankilaan pantu homoudesta. Eihän Suomessa eroteta edes pappeja kirkosta, vaikka väittävät ettei Jumalaa ole. Mistä he tietävät ettei ole. Einsteinkaan ei mennyt sellaista väittämään. "Jumala ei pelaa noppaa", hän sanoi.\nMinä kuulun kirkkoon ja journalistiliittoon. En ole eronnut eikä kummastakaan ole potkittu pois. Mihinkään taiteilijaseuraan tai -matrikkeliin en kuulu. Olen kuulunut, mutta nimeni on pyyhkiytynyt jostakin syystä pois. Soitin Suomen taiteilijaseuraan kysyäkseni, miksi he olivat poistaneet nimeni taiteilijamatrikkelista. Haluan vain tarkistaa onko se tapahtunut vahingossa vai tarkoituksella.\nSihteeri ei tiennyt. Hän kehotti minua laittamaan anomuksen ja pyytämään suosituksen joltakin pätevältä taholta. Kysyin keneltä minä voisin hakea suositusta. Hän sanoi, että esim. Oulun taiteilijaseuralta. Olin seuran perustajajäsen ja ensimmäinen puheenjohtaja, mutta nimeni on kadonnut heidänkin jäsenluettelostaan. Koetin valistaa, että nykyisin näkee yhtä ja toista taiteilijoiden tekemisistä netistä. Ehkä kuitenkin poistan kotisivuiltani Taiteilijamatrikkelin osoitteen, olisiko parempi niin?\nOn se parempi niin, sanoi sihteeri. Olimme molemmat helpottuneita.\nLähettänyt Eeli Aalto klo 11.52\nTunnisteet: diabetes, facebook, Suomen taiteilijaseura, värjätyt kynnet


marraskuu, 2021 | Coralie Florino\nWelcome next door. Ymmärrän, että me . Etsitkö NSA huomaamaton kytkennät, im valmis matkustamaan mutta cant pitkälle, haluavat olla sinun Jos ya kiinni minun drift, will . Hei, vain naisille, etsin play boy houkutteleva elin ja täysi tyytyväisyys paikka tyttö,Kotiäiti,avioero,tai minkä tahansa tyyppisiä naisia, jotka haluavat etsivät tai täynnä . Teksti tai . Hello ladies…\nMiten katsella seuraajiaan Twitchissä\nTwitch on eittämättä tämän hetken suosituin suoratoistoalusta. Pelaajat ja YouTubers muusikot ja opettajat, streaming yleisö Twitch on erittäin monipuolinen. kuten millä tahansa sosiaalisen median alustalla, Twitchissä on kyse siitä, kuka seuraa sinua. Kyllä, alustan avulla voit nähdä seuraajasi. Näytämme, miten se tehdään eri alustoilla. Opit myös joitakin hyödyllisiä asioita streaming tässä suositussa palvelussa. miten katsella…\n21 Miesten keskipitkä kampaus\nuseimmat miesten kampaukset ovat lyhyen selän ja kylkien variaatioita, pidempiä päältä. Nämä viileä aliarvostus ominaisuus keskipitkä hiukset päälle monenlaisia leikkauksia ja tyylejä. Meillä on volyymia, tekstuuria, aaltoja ja paljon muuta. Tutustu nämä tuoreet näyttää muutamia mahdollisuuksia, kun se tulee keskipitkä kampaus miehille ja aliarvostus. Skin Fade + Hard Part Pompadour Haircut by Zainal painovoimaa uhmaava…\nGrub Customizerin asentaminen Debian 10: een\nGrub Customizer on erinomainen GUI-työkalu grub bootloaderin oletusasetusten muuttamiseen. Tällä työkalulla voit lisätä, poistaa ja järjestää käynnistysvalikon merkinnät GUI: n kautta. Sen avulla voit myös muokata ytimen parametreja, jotta voit muuttaa aikaviivettä käynnistyksen aikana. Grub Customizer-työkalulla voit myös muokata grub-valikkoa, esimerkiksi muuttaa fontteja ja taustakuvaa. Grub Customizer on saatavilla joissakin Linux-jakeluissa, kuten Ubuntussa ja Fedorassa,…\n32 erilaista haravaa Ulkotarpeisiisi\nTiesitkö, että pihaasi ja maisemointiisi on oikeasti olemassa 32 erilaista haravaa? Se on totta. Kokosimme tämän eeppisen rake-oppaan listaamalla ja luokittelemalla Haravat. vaikka kukaan ei varmuudella tiedä, ensimmäinen maininta puutarhaharavasta sen keksimisajankohdan suhteen on 1100 eaa Kiinassa. Nämä varhaiset Haravat olivat puuta. Kuten näet alla, nyt Haravat tehdään kaikenlaisia materiaaleja, jokaisella on omat edut ja…\nRicky ’s Party Rentals | Inland Empire & Surrounding Areas\nRicky’ s Party Rentals sijaitsee Fontanassa, CA. Se on paikka häät vuokrat, Pöydät ja tuoli vuokrat ja niin paljon muuta. Vuonna 2015 perustettu yhtiö pyrkii olemaan alan johtava toimija alueella ja työskentelemään Los Angelasissa ja sen lähialueilla. Nämä alueet ovat Inland Empire, Coachella Valley, Orange County, ja Temecula Valley muutamia mainitakseni. Jos sinulla on tuleva…\nTuoreen Sexual Medicine review-artikkelin mukaan jotkut naiset suosivat ympärileikattuja peniksiä\nnaiset suosivat ympärileikattuja peniksiä ympärileikkaamattomien penisten sijaan, vaikka kirjoittajat myönsivät useita rajoituksia ja suosittelivat lisätutkimuksia. vuosisatojen ajan peniksen aspektit, kuten koko, on yhdistetty miehen viehättävyyteen. Miesten ympärileikkauskäytännön eli peniksen päätä peittävän esinahan poistamisen arvellaan saaneen alkunsa Afrikasta noin 220 000 vuotta sitten. Nykyään ympärileikkausten yleisyydeksi maailmanlaajuisesti arvioidaan 37-39 prosenttia. jäi kuitenkin epäselväksi, mitä mieltä naiset…\nonko Brown Sugar gluteeniton? Vastaus tähän\nsuuri osa ihmisistä sairastaa gluteenisokeria, joka ei ole terveellistä silloin, kun keliaakikko tai ei ole. Tämä on herkkä tila,ja sinun ei pitäisi ottaa kaikkea sokeria ilman huolellista harkintaa siitä, onko gluteenia. Puhdasta sokeria pidetään gluteenittomana, mutta kysymys kuuluu: onko ruskea sokeri gluteenitonta? Tässä artikkelissa keskustelemme siitä, onko ruskeassa sokerissa myrkyllistä gluteenia vai onko sitä?se on…\nKokeile tätä kotitekoista Omenaviinietikkasekoitusta tukkasi Detanglaamiseksi\ntarvitsetko yksinkertaisen detanglerin, jonka löydät todennäköisesti keittiösi alakerrasta? Monet meistä ovat omenaviinietikkaa (affiliate linkki) jonnekin, jos emme käytä sitä hiuksissamme otamme kuvia siitä aamulla että instant emäksinen puhdistaa. Jos et ota shotteja, sinun täytyy mennä siihen! Detanglerista, jotkut naiset käyttävät sitä ennen kuin he ehtivät, heti kun he shampoota toiset käyttävät sitä ennen shampoota, voit…\nselvitä, kuinka kauan kilpikonnat voivat pysyä poissa vedestä?\nkilpikonnat ovat puolivesissä elävä laji, joten niiden on elettävä jonkin aikaa maalla saadakseen ilmaa, mutta samalla ne eivät voi pysyä liian kauan poissa vedestä. Selvittääkseni, kuinka kauan kilpikonnat voivat pysyä poissa vedestä, – päätin tutkia asiaa. Tämän sain selville. kilpikonnat voivat olla 6-12 tuntia ilman nestehukkaa. Kun kilpikonnat talvehtivat, ne voivat olla 3-6 kuukautta poissa…


Keskustelu - Ahdisteluako? | Historia, kulttuurit ja yhteiskunta | Tiede\nklo 19:25 | 30.10.2014\nhttp://www.hs.fi/hstv/uutiset/K%C3%A4tketty+kamera+tallensi+newyorkilaisnaisen+kokemat+sata+ahdistelua/v1414641045179?ref=tf_iHSisboksi300-artikkeli&utm_campaign=tf-hs&utm_source=iltasanomat.fi&utm_medium=tf-desktop&utm_content=articlepage Missä tässä videolla tapahtuu ahdistelu? Eikö kauniille naiselle enää näin 2000-luvulla saa puhua? Videolla näkyy yksi ainoa vähän kummallinen perässähiihtäjä, mutta hänkään ei edes yritä koskea naista.\nKyllä siinä mennään myös häirinnän puolelle, mutta osa on ihan mitä itsekin olen Nykissä kokenut. Tietysti näin suomalaisena kaikki ventovieraille huutelu vaikutti alkuun tungettelevalta.\nklo 22:04 | 30.10.2014\n30.10.2014 klo 19:25\nAi sinäkin satuit käväisemään Youtubessa.\nTykkäätkö puhelinmyyjistä? Tykkäätkö feissareista, kerjäläisistä, juopoista, tai ylipäätään ihmisistä joiden seuraan et ole itse itseäsi tunkemassa, mutta jotka silti pyrkivät ottamaan kontaktia sinuun? Tykkäisitkö siitä että olisit vain menossa jostain jonnekin, kenties hyvinkin väsyneenä tai kipeänä tai muuten vain epämukavalla fiiliksellä, ja sinä aikana tuon tuostakin olisi joku moikkaamassa ja kehumassa (ja kehuistahan pitäisisi kiittää vaikka sata kertaa päivässä...?), ja sitten huutelemassa perään jos et halua sitä kontaktia etkä reagoi mitenkään?\nTykkäisitkö olla kokoajan "valvonnanalaisena", että jokainen liikkeesi ja eleesi tuijotettaisiin läpi ja joku jäisi vaikkapa taaksesi stalkkaamaan seuraten minne menet, kenties selvittäisi jopa kotiosoitteesi?\nJos tykkäisit, on varmaan ihan turha yrittää kertoa miten ahdistavaa se on kun huomiota tulee epäsuotuisalta taholta ja/tai liikaa. En yhtään ihmettele että kaikki amerikkalaiset ajelevat autoilla, jos se kerta on tuollaista kävellessä.\nklo 0:34 | 31.10.2014\n30.10.2014 klo 22:04\nHyysärin sivuilla itseasiassa.\nEn, koska he saavat numeroni ilman, että olen antanut sitä kenellekkään. Se menee kotirauhan häirinnän puolelle. Olen yli puolentusinalle laittanut kuluttajaviranomaisen perään, soittelu on loppunut.\nEi minulla heitä vastaankaan ole, mutta rahaa en lahjoita, että heidän päällystönsä saisi uudet autot.\nLahjoitan kolikot heille.\nAnnan heille ruokaa, jos olen kaupasta tulossa. Raha menisi juopotteluun niin se on huono apu.\ntai ylipäätään ihmisistä joiden seuraan et ole itse itseäsi tunkemassa, mutta jotka silti pyrkivät ottamaan kontaktia sinuun?\nEi minua haittaa, välillä itsekkin varmasti lähestyn ihmisiä, jotka eivät minusta pidä. Yrittänyttä ei laiteta.\nTykkäisitkö siitä että olisit vain menossa jostain jonnekin, kenties hyvinkin väsyneenä tai kipeänä tai muuten vain epämukavalla fiiliksellä, ja sinä aikana tuon tuostakin olisi joku moikkaamassa ja kehumassa (ja kehuistahan pitäisisi kiittää vaikka sata kertaa päivässä...?), ja sitten huutelemassa perään jos et halua sitä kontaktia etkä reagoi mitenkään?\nYksi noista videolla esiintyvistä ihmisistä jatkaa yrittämistä, vaikka näkee ettei jumalatarta kiinnosta, hän on alisuoriutuja. Muista ei kenellekkään pitäisi olla haittaa.\nKysyisin, että mikä on ongelma, jos joku seuraa (tosin videolla ei ole takeita seurasiko joku oikeasti naista 4min ajan vai onko se feministiroskaa, haisee ainakin vähän sille).\nIhminen on sosiaalinen eläin paitsi sitten ilmeisesti suomalainen. Suomalainen on tuppisuu ja katkera Venäjälle.\nklo 11:50 | 31.10.2014\nMikä on ongelma jos ihminen seuraa??? Kysytkö ihan tosissasi? Ei kai tähän tarvitse ottaa edes sukupuolta syyksi, koska voihan seuraavilla ihmisillä olla muitakin metkuja mielessään kuin kaataa sinut ojaan ja raiskata. Varkauksiakin tapahtuu.\nKukaan järjissään oleva ihminen ei vartavasten jää seurailemaan jotain toista ihmistä ja kuvittele että se ei muka haittaa sitä toista millään tavalla. Jopa eläimetkin ovat kyllä kovasti varuillaan jos ventovieras elikko alkaa niitä seurailemaan. Eikä tarvitse olla edes peto/saalis-lajit kyseessä, ihan omankin lajin keskuudessa vieraan yksilön edesottamukset hermostuttavat jos niistä ei tiedä mitä tuleman seuraa.\nMutta jos ei nyt vallan pelkäisikään että mitä se takana tuleva tai sivulla kulkeva ja sinua vilkuileva tyyppi pohtii, niin onhan se kiusallista kuitenkin että sama ihminen "roikkuu" mukana.\nMutta jos mennään sinne sukupuoliin, niin ei kai se nyt niin kauhean hyvää mielikuvitusta vaadi ettei miehenäkin kykenisi kuvittelemaan miten ahdistavalta ja pelottavalta yksin liikkuvasta naisesta voi tuntua ventovieraiden miesten läheisyydessä. Jotkuthan saavat pelätä jopa tuntemiaankin miehiä.\nAloituksessa puhut kauniista naisesta. Onko se, mille et itse mahda mitään, eli se millaiseksi olet syntynyt jokin velvoite olla kokoajan reagoimassa muiden ihmisten heittoihin, tai pitää siitä että olet kokoajan kohteena? Entä jos olisit vaikkapa CP-vammainen ja jossain tosi raa'assa kulttuurissa sinua kokoajan kytättäisiin ja olemassaolostasi ja paikalla olostasi tehtäisiin suuri numero? Naisena ei halua kokea sitä että sukupuolesta tehdään sinulle vamma, jokin sellainen stigma otsaan että olet velvollinen olemaan kokoajan valvottuna ja vahdittuna vain koska olet nainen. Voi toki ehdotella burqaa, mutta se johtaa vain siihen että mitä vähemmän naisesta näkyy, sitä vähäisempi näkyvä osa riittää villitsemään miehet. Siis ne tomppelit jotka eivät osaa nauttia mistään näkemästään pitäen turpansa kiinni, tai edes yrittäen aistia että onko ääneen hölöttäminen odotettua ja toivottua, saati sitten lähestyminen.\nJa noin kaiken kaikkiaan, eiköhän länsimaissa ole sen verran paljon halukkaita ja miehenpuutteessa olevia naisia, että voisi keskittyä näihin ja jättää naama peruslukemilla katuja tallaavat kulkemaan rauhassa sinne minne ovat menossa. Miesten on ihan turha valittaa sitä etteikö naista saisi. Sehän heitä pännii ettei saa kaikkia naisia kaiken aikaa kaikkialla. Siksi jokaisen naisen pitäisi olla tuosta noin vain otettavissa. Vähintäänkin herutella hymyjä joka jäppiselle joita vaan kaduilla suinkin vastaan paukkaa. Vaikka nenä kutisisi ja sitä pitäisi kaivaa pitäisi silti olla kokoajan valmiustilassa olemaan miellyttävä ja mielinkielin jokaiselle kaksilahkeiselle.\nIdeana että Eeva luotiin Adamille käyttöesineeksi?\nklo 15:06 | 2.11.2014\n31.10.2014 klo 11:50\nKyllä, jos hiihtää pitkään perässä. Voihan se olla menossakin samaan suuntaan ja kävellä suunnilleen samaa vauhtia, kuten joskus on näin ollutkin.\nEi niin, siksi kannattaakin kysyä, että minne matka. Kaksi tervejärkistä kyllä voi asua samassa lähiössä.\nNiin siksi kannattaa kysäistä niin ei tarvitse kiusaantua suotta, jos naapuri on menossa myös omaan rappuunsa.\nSikshän naisen ei tulisi liikkuakkaan yksin öisin, tämä videon jumalatar liikkui ihan päiväsaikaan vilkkaasti liikennöidyssä kaupungissa, jos häntä ahdistaa ihmiset ympärillä on se hänen oman päänsä sisällä.\nEi tuossa videolla ole pelkkää syntymäkauneutta vaan myös meikein ja vaatteiden avustuksella loihdittua kauneutta. Jos pukeutuu ja elehtii näyttävästi luultavasti kerää myös huomiota ihmisiltä, joilta ei huomiota halua. Valintoja.\nFeminismi on mennyt astetta liian pitkälle, jos kauniille naisille ei enää saa edes yrittää jutella.\nEdelleenkin ihminen on sosiaalinen eläin, paitsi suomalainen joka ilmeisesti on edelleen tuppisuu ja vihaa Venäjää. Videon nainen ei tosin ole suomalainen ;)\nklo 20:45 | 2.11.2014\nKun se video ilmeisesti on niin helvetin vaikea tulkita näkemällä, niin laitetaan siitä kirjoitettua tekstiä (alleviivaukset omiani):\nNewyorkilainen näyttelijä Shoshana B Roberts käveli kymmenen tuntia New Yorkissa ja sai tänä aikana yli sata seksuaalissävytteistä huutelua tai vihjausta. Laskuihin ei otettu lukemattomia vislauksia ja silmäniskuja, videolla kerrotaan.\nKävelystä koostettu video on katsottu yli 14 miljoonaa kertaa runsaassa kahdessa vuorokaudessa. Sen julkisti katuahdistelua torjuva yhdysvaltalainen Hollaback-järjestö. Järjestö määrittelee katuahdistelun julkisilla paikoilla tapahtuvaksi seksuaaliseksi ahdisteluksi.\nVapaaehtoiseksi videoon lupautunut Roberts on saanut tappo- ja raiskausuhkauksia, järjestö kertoi Twitterissä. Myös järjestölle on tullut tappouhkauksia, The Wall Street Journal kertoo.\nMikäli se että ei saa miehenä jotain huomaavaista mutta silti jonninjoutavaa kommenttia omaan epäkaivattuun huuteluunsa aiheuttaa niin suuren raivotilan että tekee mieli raiskata tai tappaa, niin kaiketi naisten kannattaa vaikkapa tallentaa kännykkään KIITOS KIITOS KIITOS OI KIITOS, LANKEANKO POLVILLENI ETEESI JA IMEN MUNAASI -tyyppisiä kommentteja joita voi sitten huudattaa puhelimesta aina tarpeen tullen että Suuri ja Mahtava Miehinen Itsetunto ei vaan rapistu miltään kantiltaan rahtuakaan.\nklo 21:50 | 2.11.2014\n02.11.2014 klo 20:45\nMikä sen videon tarkoitus sitten on, kun siinä ei näy yhtäkään. Yksi herra itsesääli toteaa olevansa liian ruma naiselle ja muutama mies yrittää kysyä kuulumisia.\nVaikuttaa feministiroskalta. Luulisi, että niitä uhkauksia olisi videolle tallentunut?\nAiheuttaako, vai onko kyseessä feministiroska, jonka mukaan jokainen mies on potentiaalinen raiskari. Miksei niitä uhkauksia saatu videolle, joista kovasti huudellaan kirjallisessa ilmaisussa? Mahdollisesti siksi, ettei uhkauksia tullut?\nklo 22:08 | 2.11.2014\nRousseau, älä suotta vaivaudu:\njos jokunkun ihmisen kognitiivinen kapaisteetti ja empatiakyky ei riitä tajuamaan asiaa, niin ei se vaan riitä, ei siinä selittäminen taida auttaa. Millään selittelyllä en usko olevan mitään vaikutusta - kun ei säteile polla toisella, ei vaan säteile. En usko, että taucalm tulee koskaan ymmärtämään, miltä tuntuu kohdata vaatimuksia, huuteluja yms. joka kuudes minuutti kymmenen tunnin ajan eli 100 moista kohtaamista kymmenen tunnin aikana. Ja lukemattomat määrät vislauksia, vaatimuksia, että pitäisi hymyillä tai kiittää epätoivotuista kommenteista, tai siitä, että kehutaan persettä tai tissejä, tai kommentoidaan, että hei, tossa käveli tuhat dollaria ohi.\nJos ihminen on tyhmä, hän on tyhmä, eikä tajua.\nklo 22:22 | 2.11.2014\n02.11.2014 klo 22:08\nRousseau, älä suotta vaivaudu: jos jokunkun ihmisen kognitiivinen kapaisteetti ja empatiakyky ei riitä tajuamaan asiaa, niin ei se vaan riitä, ei siinä selittäminen taida auttaa. Millään selittelyllä en usko olevan mitään vaikutusta - kun ei säteile polla toisella, ei vaan säteile. En usko, että taucalm tulee koskaan ymmärtämään, miltä tuntuu kohdata vaatimuksia, huuteluja yms. joka kuudes minuutti kymmenen tunnin ajan eli 100 moista kohtaamista kymmenen tunnin aikana. Ja lukemattomat määrät vislauksia, vaatimuksia, että pitäisi hymyillä tai kiittää epätoivotuista kommenteista, tai siitä, että kehutaan persettä tai tissejä, tai kommentoidaan, että hei, tossa käveli tuhat dollaria ohi.\nMenisit pullukka lenkille, tai harrastaisit astangaa.\nklo 22:27 | 2.11.2014\nMieluummin pullukka kuin idiootti, kuolaava imbesilli ja misantrooppi.\nklo 9:44 | 3.11.2014\nEi noissa tappouhkauksissa mitään uutta ole, aikoinaan joku suomalainen nainen koosti kirjan missä naiset kertoivat siitä miten olivat joutuneet väkivallan kohteeksi avioliittoissaan, ja kirjan kostaja sai siitä hyvästä tappouhkauksia. Tietyt tahot eivät halua että heidän tekosensa tulevat päivänvaloon.\nSitä vaan miettii, että jos netissä tai muuten vaan anonyymina ihmisistä tulee se "oikea karva esille", niin kuinka paljon sitten mahtaa olla miehiä joiden mielestä mies ei ole ihminen, eli kykenevä nousemaan paritteluun tähtäävien impulssiensa yläpuolelle. Toisen ihmisen, yleensä naisen (joskus tietysti muiden miestenkin) ihan normaalit, arkiset askareet mitätöityvätkin jatkuvaksi "esillä oloksi" jossa naaras on muka etsimässä partneria. Näin uros haluaa uskoa, perustellen asiaa visuaalisella kiimatilalla. Jos on vaatteet, niin ne ovat liian seksikkäät. Jos ei ole vaatteita niin ei kuin raiskaamaan. Ei se mikään ihme ole että joissakin muslimimaissa vaatteet ovat menneet aina vain peittävämmiksi. (Joskin se sai kaiketi alkunsa varakkaissa yhteiskuntaryhmissä jossa miehet eivät halunneet muiden himoitsevan heidän omaisuuttaan eli haareminsa jäseniä. Naisen itsesuojelusta siinä kaavuttamisessa ei ole koskaan ollut kyse, vaan omaisuden suojelusta.)\nMutta jos joissain kulttuureissa kuvitellaankin että varustelu auttaa (kohta se jäljellä oleva vähän näkökykyä antava ristikkokin kaavussa lienee liikaa), niin ei sellaiseen hölmöilyyn kaikkien tarvitse lähteä. Jos naista ei ajatella omaisuutena, vaan ihmisenä, estot on helpompi luoda omaan päähänsä naisen kehon sijasta. Eli ei tarvita kaapua, koska mieskin kykenee olemaan ihminen.\nErityisen erikoiselta tuntuu että kun moni länkkärimies inhoaa perin juurin muslimeita, niin kuitenkin he haluavat mielistellä näitä eli olla samaa mieltä näiden kanssa: nainen on syyllinen omaan haluttavuuteensa joka on miehen korvien välissä. Sieltä lähi-idästähän tuo roska tulee siinä missä kaikki aavikkouskonnotkin vammaisina käsityksineen. Ensin omistettiin lampaita ja vuohia, sitten naisia.\nMutta ei tästä taida jaksaa kokonaista kirjaa kirjoittaa, lienee niitä jo jokunen. Ja jos mies haluaisi itse tulla ahdistelluksi, eikä sen vuoksi tajua miltä se naisista tuntuu, niin sama kuin selittäisi sokealle värejä.\nklo 10:36 | 3.11.2014\n03.11.2014 klo 09:44\nJa jos mies haluaisi itse tulla ahdistelluksi, eikä sen vuoksi tajua miltä se naisista tuntuu, niin sama kuin selittäisi sokealle värejä.\nEn usko, että kukaan haluaisi tulla oikeasti ahdistelluksi vastoin tahtoaan. Miehen lienee vaikea mielikuvitella sellaista tilannetta. Joku (jossain toisessa keskustelussa?) esitti kuvion, jossa mies kulkee kaudulla, joka on täynnä kaapin kokoisia homomiehiä, jotka jatkuvasti tekevät iskuyrityksiä, ja lähteepä joku seuraamaankin. Tässä pätkä, joka ehkä auttaa vähän asian ymmärtämisessä (vaikka luultavasti ei auta):\nklo 10:52 | 3.11.2014\nSori nyt vaan, mutta teillä se puutteellinen empatiakyky on.\nklo 11:00 | 3.11.2014\nOn kyllä käsittämätöntä miten urpoja ämmät voivat olla. Kaikki pikkutytöt haluaa olla prinsessoja, hieman vanhempina malleja. Nämähän ovat sellaisia näkymättömiä ammatteja, joissa tehdään kovasti duunia kulissien takana ja kiitos tulee itse työstä.\nJa sitten tietenkin vedotaan siihen etten minä halua olla. No vittu aivan! Enhän mä nyt saatana sympatiseeraa verottajaakaan.\nJa kuten toin esiin toisessa ketjussa, niin miehet saavat olla jatkuvasti varpaillaan ulkona liikkuessaan, ettei joku vatipää päätä ryöstää, tai vetää turpaan, ihan vain koska tuntuu siltä. Ylivoimaisesti suurin osa rikollisuudesta kun kohdistuu miehiin. Naisten on varmaan aika vaikeeta kuvitella millaista se on..\nklo 11:57 | 3.11.2014\nNäin. Mietin joskus miltä tuntuisi elää noin sokeana kun taucalmin kaltaiset heput, mahtaa näyttää elämä aika suppealta :( Pienille lapsille pitäisi opettaa jo alakoulussa peruspsykologiaa ettei tämänkaltaisia vammaisia pääsisi kehittymään.\n03.11.2014 klo 11:57\nEnemmän sokeuttavaa se on kaiken lukemansa uskominen. Tietty elämä on helppoa, kun totuus löytyy painomusteesta. Ei tartte miettiä liikaa. Samalla voi syyllistää muita omista epäterveistä elämäntavoistaankin ja vinkua, ettei voi laihtua, mahdotonta!\nTärkeämpää olisi kyllä opetella lapsia ajattelemaan, ei sitä miten lasten pitää ajatella.\nklo 12:35 | 3.11.2014\nEi lapselle voi opettaa psykologiaa. Ihan peruspsykologiaa.\nAjattelen tässä nyt lasta* (Onkohan ajattelen oonaa salkkari featti vielä tubessa.) Tarvii muistaa katsoa. -> nousta työntään satulaa peppuunsa.\nklo 14:30 | 3.11.2014\n03.11.2014 klo 12:02\nNäissä sun jutuissa ei ole mitään tolkkua, ilmeisesti aivosi ovat pysyvässä vikasietotilassa :( Voimia.\nklo 14:32 | 3.11.2014\n03.11.2014 klo 12:35\nLapsi oppii hyvin psykologiaa, mutta sulle oppiminen lienee jo mahdotonta. Ehkä lobotomia voisi helpottaa oloasi.


Kaverivahti - Lemmikinhoitajaksi - Sonja\nOlen energinen ja kovasti eläimistä pitävä nuori nainen. Tällä hetkellä en omista lemmikkejä, mutta ehkä tulevaisuudessa sellainen olisi. Lapsuuteni olen viettänyt koirien, kissojen, undulaattien, hampsterien ja degujen parissa. Toivoisin voivani vapaa-ajalla hoitaa lemmikkejä. sillä eläinten seura on joskus jopa parempaa kuin ihmisten. Siksi uudet eläinkaverit ovat hyvin tervetulleita elämääni <3 Tykkään lisäksi lenkkeillä luonnossa, joten uudet lenkkikaverit olisivat plussaa. Lisäksi olen Pirkanmaan eläinsuojeluyhdistyksessä vapaaehtoistyönä päätoimittaja, koska haluan tehdä vapaaehtoistyötä eläinten hyväksi.\nHinta: 144 € / päivä


Lukijalta: Miksi rahaa moottoripyöräilijöitten juhliin? | Pääkirjoitus & mielipide | Etelä-Suomen Sanomat\nEtusivu » Pääkirjoitus & mielipide 6.11.2021 13:45\nAri Toivonen, Lahti\nOnko todella niin, että lahtelaisen veronmaksajan kannalta ”millään ei ole mitään väliä”, tai kuvaisiko asennetta paremmin ”ihan sama”?\nJokin aika sitten luin uutisen, että kaupunginhallitus oli päättänyt avustaa kansainvälistä moottoripyöräjärjestön juhlagaalaa kolmella sadalla tuhannella eurolla. Päätös ei ollut yksimielinen.\nMuun muassa Erkki Nieminen (sd) vastusti sitä, mutta asia päätettiin kuitenkin 6 puolesta 4 vastaan. En ole vielä huomannut, josko valtuusto on päätöksen siunannut.\nOlipa niin tai ei, tämä asia ei ole tuntunut kiinnostavan ketään itseäni lukuun ottamatta. En ainakaan ole asiasta mielipidettä lukenut.\nOn toki niin, että 300 000 euroa ei ole suuren suuri osuus kaupungin budjetista, mutta joka tapauksessa se on kolme sataa tuhatta. Sillä rahalla saisi esimerkiksi ainakin viisi sairaanhoitajan virkaa vuodeksi. Tai poliiseja saman verran.\nUskaltaisin lyödä vetoa (jos yleensä löisin vetoa), että jos tehtäisiin kansalaiskysely lahtelaisilta suhtautumisesta tuohon rahanmenoon, niin ylivoimainen enemmistö antaisi kielteisen näkemyksen.\nSillä rahalla saisi esimerkiksi ainakin viisi sairaanhoitajan virkaa vuodeksi. Tai poliiseja saman verran.\nMe kyllä äänestämme mielestämme parhaat ”kirstunvartijat” valtuustoon, mutta emme me anna valtuutusta mihin tahansa. Niin kuitenkin tuntuu kuin valtuutetut kokisivat.\nJos haluamme, että kaupunki kukoistaa, mitä se ei kyllä tällä hetkellä minkään mittarin mukaan oikein tee, niin valtuutettujen touhuja pitäisi seurata koko vaalikausi. Valtuutetun tehtävä on työläs ja varmasti raskaskin. Eikä kunnian kukkokaan usein laula. Vapaa-ehtoisesti ja halulla sinne kuitenkin ollaan pyritty. Kyllä kansalaismielipiteen tulisi tulla esiin useammin. Ja virheet tulisi korjata. Virheettömästi me emme kukaan juuri pysty toimimaan. Valtuutettujen virheet vaan myöskin maksavat.\nKuitenkin, ollaan iloisia.


Kirjoitukset avainsanalla metsäretki | Vauva\nKirjoitukset avainsanalla metsäretki\n24.9.2016 klo 9:30\nKesän aikana olen löytänyt metsän. Tai olen mä tiennyt missä se on, meidän talonyhtiön takaa lähtee polku ja se johtaa metsään ja pururadalle. Mutta tänä kesänä olen oikeasti vasta löytänyt sen. Löytänyt siinä mielessä, että tajunnut sen arvon, ihanuuden ja mahdollisuudet. Kesällä tehtiin kävelyretkiä metsään, Sesse tietysti kävelee jo itse, vaikka välillä (eli usein) jalat väsyy ja täytyy päästä isän reppariin eli olkapäille. Poika on kulkenut kantorepussa. Lämpiminä päivinä kiusana on hyttyset, mutta kesän edetessä ja marjojen kypsyessä metsästä on tullut ihan mun lemppari.\nMeidän talonyhtiössä ei ole leikkipaikkaa. Vanha ei täyttänyt EU-standardeja ja se purettiin. Omalle takapihalle hankimme hiekkalaatikon, liukumäen ja keinun. Silti välillä on sellainen olo, etten jaksa siinä omalla pihalla nököttää. Lähimpään leikkipuistoon on vajaa kilometrin verran ja ellei ole sopinut jonkun kanssa puistotreffejä, ei sinne huvita kovin usein raahautua. Pitää ottaa eväät ja vaipat ja vaihtovaatteet ym. ym.\nMetsään ollaan otettu pari kippoa, that’s it! Poika on istunut tyytyväisenä polulla, marjakippo vierellään ja taitavalla pinsettiotteellaan poiminut marjoja suuhunsa. Ja annas olla jos menet koskemaan kippoon, kyllä tulee huuto. Likka kerää omaan kippoonsa, kunnes se onkin tyhjä ja tulee hakemaan täydennystä äidin kiposta. Välillä hän huutaa - Äiti, mä meen tänne! - Joo, mene vaan! Järkeä on kuitenkin sen verran, ettei lähde päättömästi talsimaan hirveän kauas. Ollaan kävelty pitempiäkin retkiä, mättäiltä ja kiviltä toisille. Metsämaasto on ymmärtääkseni hyvää harjoitusta lapsen motoriikalle! Samalla voi kerätä marjojen lisäksi muita luonnon antimia, vaikkapa askartelumateriaaliksi! Upeita askarteluohjeita löytyy ainakin Teehetkien koti tai Mormuskamutsi-blogeista. Sieniä en ole vielä opetellut keräämään, otetaan nyt kuitenkin asia kerrallaan.\nMuita meidän perheen yhteisiä ajanviettotapoja on uimahallissa käyminen. Se on siitä kiva harrastus, että uimahalli tai kylpylä löytyy melkein joka kylältä, matkustitpa kotimaassa tai ulkomailla. Uimahousut eivät vie matkalaukussa paljoa tilaa, kuten eivät kevyet hamam-pyyhkeetkään! Sessen kanssa aloitettiin vauvauinti, kun tämä oli vajaan 5 kk:n ikäinen. Sitä ennen oltiin käyty vauvahierontakurssi ja synnyttäneiden joogakurssi sekä Baby-move-jumpassa, jossa pääosin äidit jumppaa ja vauvat köllöttelee. Etsiskelin meille sopivaa harrastusta ja tuo vauvauinti oli ajankohdallisesti loistava. Muskarit sun muut oli niin hassuina aikoina, etten valinnut niitä. Vauvauinti oli perjantaisin klo 10.30! Tosin sinne ei isä päässyt mukaan, mutta se oli silloin toissijaista, kun vaihtoehto olisi ollut lauantai- tai sunnuntaiaamu klo 8.\nVauvauintia harrastimme vuoden verran. Sitten totesin, ettei siinä ehkä ole enempää opittavaa ja voidaan käydä uimahallissa ihan perheen kesken. Sesse onkin käynyt paljon isänsä, tämän työkaverin ja hänen tyttärensä kanssa. Kun odotin poikaa, päätin, etten mene tämän kanssa vauvauintiin. Koin liian vaivalloiseksi järjestää Sesselle aina hoitopaikka uinnin ajaksi. Ajattelin, että kyllä mekin sitten aletaan käydä uimahallissa, kun poika on tarpeeksi iso....poika täyttää kohta 11 kuukautta ja olemme käyneet hänen kanssaan uimahallissa kolme kertaa! Mutta yritystä tietysti on.\nTässä meidän läheisellä koululla on lasten temppujumppa. Jumppa on lauantaisin aamupäivällä ja koko syksy maksaa 10€, ihan naurettavan vähän. Temppujumpassa vanhemmat ovat mukana ja huolehtivat, ettei oma jälkikasvunsa telo itseään. Mitään ohjattua ei ole, vaan lapset kiertävät eri välineitä itsekseen. Oppiihan siinäkin tärkeitä taitoja yhdessä toimimisesta ja vaikkapa oman vuoron odottamisesta.\nMummu olisi halunnut mennä Sessen kanssa muskariin, mutta 3-vuotiaiden muskarissa aikuiset eivät ole enää mukana. Meidän lapsesta ei nyt tullut muskarilaista, mutta musiikkia meillä harrastetaan ihan muutenkin. Lasten isä on ostanut lukuisia soittimia ja likka välillä rämp…anteeksi, soittaa ukuleleään ja laulelee itse keksimiään biisejä.\nMinusta olisi kiva jatkaa yhdessä perheen kanssa harrastamista. Jos likka innostuu vaikkapa jalkapallosta, voisiko treeneissä olla yhteisiä harjoitteita lapsille ja aikuisille! Talvella voi jo mennä yhdessä hiihtämään ja luisteluakin alkaa opetella. Mä en mitenkään innolla odota mitään harrastuksiin kuskaamisrumbaa, mutta jos olisi mahdollista jatkaa yhteisiä harrastuksia niin, että siinä koko perhe saisi suositusten mukaiset hiet pintaan, olisin enemmän kuin tyytyväinen.\nMitä yhteisiä harrastuksia teidän perheellä on? Minkälaisia asioita on mahdollista harrastaa ilman, että jokainen perheenjäsen sinkoilee omaan juttuunsa?\nBlogia voit seurata myös Facebookissa! Jos haluat sähköpostiisi ilmoituksen aina kun blogissa julkaistaan uusi kirjoitus, tee näin: rekisteröidy, kirjaudu ja klikkaa Seuraa tuolta mun pärstänkuvan alta!\nklo 16:25 | 27.9.2016\nMeillä on toiminut samoin kuin teillä myös metsä, uinti ja muskarikin vielä 3- ja 1-vuotiaiden kanssa koko perheen yhteisenä harrastuksena. Myös juokseminen lapset tuplarattaissa on hyvä konsti lähteä koko porukalla. Kävelykin tietysti ajaa saman asian.\nklo 22:34 | 8.10.2016\nHei, pahoittelut, huomasin nyt vasta sun kommentin! Juokseminen ei - vielä :D - kuulu mun harrastuksiini. Me tosin hankittiin sellainen pyöräkärry, johon mahtuu molemmat mukulat ja niihin saa kiinnitettyä eteen pyörän, jolla ne muuttuu juoksukärryiksi! Maybe some day ;)


Autotyypin Tila-auto vuokra-autot kohteessa Eurooppa | Expedia\nAutotyypin Tila-auto vuokraamot kohteessa Eurooppa\nLöydä autotyypin Tila-auto halpoja vuokraustarjouksia kohteesta Eurooppa\nUsein kysytyt kysymykset | Tila-auto-luokan vuokra-autot kohteessa Eurooppa\nMistä voin vuokrata Tila-auto-luokan auton kohteessa Eurooppa?\nMonet autovuokraamot tarjoavat Tila-auto-luokan vuokra-autoja kohteessa Eurooppa loistavaan hintaan. Vertaile kohteita ja vuokraamoja Expedia.fin sivustolla löytääksesi itsellesi parhaiten sopivan tarjouksen. Lentoaseman noutopisteet tarjoavat yleensä suurimman valikoiman.\nKuinka löydän parhaan Tila-auto-luokan vuokra-autotarjouksen kohteessa Eurooppa?\nVoit nähdä kaikki saatavilla olevat Tila-auto-luokan vuokra-autotarjoukset kohteessa Eurooppa ja vertailla eri vuokraamojen ja noutopisteiden hintoja. Hinnat voivat vaihdella valitsemasi vuokraamon, noutopaikan ja matkan päivämäärien mukaan. Voit myös tutustua muiden autotyyppien tarjouksiin autonvuokraus kohteessa Eurooppa -sivulla.\nExpedia.fi tarjoaa täyden palvelun varauksia, jotta sinä voit nauttia lomastasi! Voit valita Tila-auto-luokan vuokra-autosi kohteessa Eurooppa laajasta valikoimasta ja saat parhaat alueen vuokraamojen tarjoamat alennukset. Lisäksi saat etuja jokaisesta varauksestasi ja voit muokata koko matkasuunnitelmaasi yhdessä paikassa. Meillä on parhaat tarjoukset, ei vain vuokra-autoista, vaan myös hotelleista kohteessa Eurooppa. Yhdistä matkasi osat paketiksi ja saat pakettiloman kohteessa Eurooppa vieläkin halvemmalla.


Määttä noussut suureen rooliin Penguisissa | NHL.com\nMäättä noussut suureen rooliin Penguisissa\nKun Olli Määttä syyskuun lopussa sai tietää saavansa jäädä NHL-joukkueen riveihin, hän oli saavuttanut ensimmäisen tavoitteensa. Lokakuun otteluissa hän pelasi parhaimmillaan hieman alle 17 minuuttia ja vähimmillään vain 10 minuuttia ja rapiat päälle.\nKeskiviikkoisessa Penguinsin ja New York Rangersin välisessä ottelussa Määttä pelasi peräti 28 minuuttia, mikä oli kaikista jäällä käyneistä kenttäpelaajista kolmanneksi eniten, ja Penguinsin joukkueen toiseksi eniten. Vain Matt Niskanen pelasi enemmän kuin Määttä.\nMoni odotti Penguinsin joutuvan vaikeuksiin, kun joukkueen puolustuksesta alkoi kaatua pelaajia, ja harva joukkue kestäisikään neljän, viiden puolustajan siirtymistä sivuun loukkaantumisten ja pelikieltojen vuoksi. Penguinsilta puuttui keskiviikkona sairaslistalla olevat Kris Letang, Brooks Orpik, Rob Scuderi ja Paul Martin sekä viiden ottelun pelikiellon saanut Deryk Engelland.\nKatseet kääntyivät Niskaseen, Määttään, ja muihin nuorukaisiin. AHL:stä joukkue nosti ruotsalaislegenda Ulf Samuelssonin pojan, Philipin, jonka isä seisoi Rangersin penkin takana. Ja Penguins kesti.\n– [Määtän] rooli on nyt isompi. Tällä hetkellä peluutamme häntä vastustajan parhaita pelaajia vastaan ja hän on tärkeä pelaaja myös alivoimalla. Hän on ehdottomasti vastannut haasteeseen, Penguinsin valmentaja Dan Bylsma kertoi nhl.comille.\n– Hän on vasta 19-vuotias, mutta se ei ole todellakaan näkynyt hänen pelissään kauden 36 ensimmäisessä ottelussa. Hänen saamansa peliaika on kasvanut loukkaantumisten myötä, mutta hän on onnistunut myös säilyttämään tasonsa, joka on ollut korkea jo harjoitusleiristä saakka.\nYhden epäonni on toisen onni, ja kun tilaisuutta tarjotaan, se pitää myös ottaa. Määttä sai tilaisuutensa ja 188-senttinen ja 95-kiloinen suomalaispuolustaja on toistaiseksi käyttänyt sen täydellisesti.\n– Onhan se tietysti rankkaa. Ei ole paras mahdollinen tilanne, että on niin monta pelaajaa sivussa. Muut pelaajat kuten Niskanen ja hyökkääjät ovat kuitenkin auttaneet meitä mainiosti. He tietävät, että takalinjoilla on aika kokematonta joukkoa ja he ovat auttaneet ja tukeneet meitä paljon, Määttä sanoi.\nHyppy juniorisarjasta NHL:ään ei tietenkään ole helppo, mutta Määttä on onnnistunut siinä paremmin kuin hyvin. NHL Networkin analyytikko Craig Button kutsui Määttää taivaan lahjaksi Penguinsille.\n– Hän pelasi paljon tärkeissä otteluissa ja tilanteissa [London Knightsissa] ja hän ymmärtää ison peliajan tuomat vaatimukset. En laittaisi häntä aivan tähtiluokkaan, mutta hän on poikkeuksellisen hyvä pelaaja. Usen pelaajille sanotaan, että heidän pitää tuntea taitojensa rajat, mutta Ollin kohdalla tilanne on päivastainen: hän tuntee omat kykynsä, Button sanoo.\nKohta Määtän kyvyt tuntee koko liiga.


Lentävästi Lempäälässä | Akaan Seudun Diabetesyhdistys\nHome » Galleria » Lentävästi Lempäälässä\nPosted by TR on marras 12, 2015 in Galleria | 1 comment\nYli sata ihmistä kokoontui Lempäälän Kanavan koululle torstai-iltana. Lempäälän-Vesilahden yhdistyksen järjestämä kansalaisjuhla Diabetesliiton 60-vuotisjuhlan suunnassa oli hieno tilaisuus. Tahtia ei haitannut, vaikka ulkona vallitsi marraskuinen pimeys ja taivas vihmoi vettä. Sisällä tunnelma oli lämmin.\nDiabetesliiton hallituksen puheenjohtaja Tommi Vasankari avasi tilaisuuden.\nLempäälä-Vesilahden Diabetesyhdistyksen puheenjohtaja Juhani Tokola.\nPuheenjohtaja Juhani Tokolan ja Diabetesliiton hallituksen puheenjohtaja Tommi Vasankarin avaussanojen jälkeen estradille asteli Anneli Saaristo pianisteineen. Evakon laulu, Eres tu, Laihduttajan samba, La Dolce Vita ja monet muut lämmittivät yleisön. Lämmin oli artistikin. Hän riisui mm. korkokengät kesken matinean siksi, että hän inhosi niitä. Diabeetikko tunnelmoi diabeetikoille ja läheisille. Bravo!\nLaulaja Anneli Saaristo ja pianisti Eliina Mäkipää esiintyivät diabetesväelle.\nVanha tuttumme, lääkäri Atte Vaden esitelmöi tuttuun tenhoavaan tapaansa. Tällä kertaa keskipisteessä olivat diabeteksen lisäsairaudet: sydänongelmat, aivohalvaus, retinopatia, neuropatia ja nefropatia. Vilahtipa jutuissa amputaatiokin. Siis: sydän, aivot, hermot, munuaiset, silmät, jalat – koko keho, koko ihminen sisältä ja päältä.\nJos Anneli Saaristo hurmasi yleisön, jäsenemme mainio punkkitohtori Jaakko Jaska Tammi taisi loppupelissä hurmata artistin. Anneli Saaristo kysyi kesken kimaransa, olisiko kenelläkään nenäliinaa. Yleisö hölmistyi. Eturivistä eräs rouva luovutti kankaisen nenäliinan. Sanoi lainanneensa sitä Anita Hirvosellekin. Hyvänä kakkosena oli Jaska, joka ojensi Annelille punaisen\nnenäliinan – aatteenvärisen.\nKun artisti poistui, Jaska sai korkojen kanssa takaisin. Katso kuvaa, se kertoo enemmän kuin tuhat slaidia kalvosulkeisia.\nKiitos Anneli ja Atte! Kiitos lempoislaiset ja vesilahtiset\nPaula Kuvaja marraskuu 13, 2015\nKiitos mukavasta tapahtumasta! Pimeässä ja sumussa seikkailun jälkeen löysimme lopulta perille ja kyllä kannatti. Anneli Saariston tulkinnat veivät minut täysin mukaansa ja Atten valistukset ovat kansanläheisiä. Aina saa jotain uutta ajankohtaista tietoa vaikka monet kerrat näistä samoista asioista puhutaankin. Mukava oli tavata taas tuttuja ja kutsujien väkeä. Kyytiläisillä oli kuulemma turvallinen matka vaikkei kuski mitään nähnytkään! Terveisin Urjalasta Paula